open-index/open-wikipedia-markdown huggingface dataset:
ဧကတ္ထမ္ဘိကထေရ်

**ဧကတ္ထမ္ဘိကထေရ်** သည် မြတ်စွာဘုရား၏ သာသာနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
သိဒ္ဓတ္ထမြတ်စွာဘုရား လက်ထက်တွင် ဖြစ်၏။ ကုသိုလ်ယူကြသော အသင်းသားများသည် မြတ်စွာဘုရား၏ တန်ဆောင်းဝန်းကို ဆောက်လုပ်လျက် ရှိ၏။ ထိုသို့ ဆောက်လုပ်ရာတွင် တိုင်တစ်လုံးသည် လိုလျက် ရှိ၏။ ထိုအသင်းသားတို့သည် တိုင်အတွက် တောထဲတွင် ရှာဖွေကြ၏။ 

ထိုသို့ရှာဖွေကြသည့် အသင်းသားများကို ဧကတ္ထမ္ဘိကထေရ်သည် တွေ့၏။ ထိုအခါ မေးမြန်းကြည့်ရာ တိုင်လိုလျက် ရှိကြောင်း ပြော၏။ ထိုအခါ ဧကတ္ထမ္ဘိကထေရ်သည် မိမိလှူပါမည့်အကြောင်းကို ပြောကြားလိုက်၏။ ထို့နောက် ဧကတ္ထမ္ဘိကထေရ်သည် ထိုတတန်ဆောင်းဝန်းအတွက် တိုင်လှူ၏။ ထိုအခါ လှူဒါန်းသည့် စိတ်သည်ကြည်လင်မှုကြောင့် ဗိမာန်သည် ဖြစ်ပေါ်၏။

ဧကတ္ထမ္ဘိကထေရ်သည် ထိုကဲ့သို့ ပြုခဲ့သော ကောင်းမှုကုသိုလ်တို့ကြောင့် များစွာသော စည်းစိမ်တို့ကို ခံစားခဲ့ရ၏။ ငါးဆယ့်ငါးကမ္ဘာထက်တွင် ယသောဓရစကြာမင်း ဖြစ်၏။ နှစ်ဆယ့်တစ်ကမ္ဘာထက်တွင် ဥဒနမည်သော မင်းဖြစ်၏။ ထို့ပြင် ထိုသို့ တိုင်လှူခဲ့သော ကောင်းမှုကုသိုလ်တို့ကြောင့် လှူခဲ့သည့်အချိန်မှစကာ အပါယ်လေးဘုံသို့ မရောက်ခဲ့ချေ။ 

နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင် ဧကတ္ထမ္ဘိကထေရ်အမည်ဖြင့် အာသဝေါကုန်ခမ်းသည့် ရဟန္တာဖြစ်တော်မူ၏။

## ကိုးကား
အေးမြင့် (သံတူကြောင်းကွဲ)

**အေးမြင့်** အမည်ရှိ လူပုဂ္ဂိုလ်များမှာ

* မောင်အေးမြင့် (မြန်မာမှုဒီဇိုင်း သုတေသီ)
* အေးမြင့် (ဝန်ကြီး)
* အေးမြင့် (ရှေ့နေ)
* အေးမြင့်ကြူ - ဝန်ကြီးဟောင်း (၁၉၄၇ - )
အေးကျော် (သံတူကြောင်းကွဲ)

* အေးကျော် (သမိုင်းပညာရှင်)
* အေးကျော် (ဝန်ကြီး)
* ဒေါက်တာအေးကျော် (စာရေးဆရာ)
ညီပု (သံတူကြောင်းကွဲ)

**ညီပု** အမည်ရှိ လူပုဂ္ဂိုလ်များမှာ
*ညီပု -  သရုပ်ဆောင်၊ ဒါရိုက်တာ (၁၉၁၅ - ၁၉၉၆)
*ညီပု (ဝန်ကြီးချုပ်) - ရခိုင်ပြည်နယ် ဝန်ကြီးချုပ်
*ညီပုလေး (စာရေးဆရာ) - စာရေးဆရာ (၁၉၅၂ - )
အောင်မင်း (သံတူကြောင်းကွဲ)

**အောင်မင်း** အမည်ရှိ လူပုဂ္ဂိုလ်များမှာ
* အောင်မင်း - သမ္မတရုံး ဝန်ကြီးဌာန၏ ဝန်ကြီးဟောင်း
* သခင်အောင်မင်း - နိုင်ငံဂုဏ်ရည်ဘွဲ့ (ပထမဆင့်)ရ
* အောင်မင်းခန့် (ဘောလုံးသမား)
* အောင်မင်းခိုင် - ပညာရေးဥပဒေ ဆန္ဒပြကျောင်းသား
ပုဏ္ဏမန္တာဏိပုတ္တထေရ်

ပုဏ္ဏမန္တာဏိပုတ္တထေရ် သည် မြတ်စွာဘုရား၏ သာသာနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
ပဒုမုတ္တရမြတ်စွာဘုရား လက်ထက်တွင် ဖြစ်၏။ ပုဏ္ဏမန္တာဏိပုတ္တထေရ်သည် ထိုအချိန်တွင် “သုနန္ဒာ” ဟု အမည်ရသည့် ရသေ့ ဖြစ်နေ၏။ တစ်နေ့သောအခါ ထိုရသေ့သည် ပဒုမုတ္တရမြတ်စွာဘုရားကို ပန်းမဏ္ဍပ်လှူဒါန်း၏။ မြတ်စွာဘုရားလည်း ကောင်းမှုကို အကျဉ်းမျှ ဟောကြား၏။

ထိုအခါ ထိုရသေ့သည် အကျဉ်းကို နာကြားပြီးလျှင် အကျယ်ကို တပည့်တို့အား ဟောကြား၏။ ထိုအခါ တပည့်တို့သည် မိမိတို့အယူဝါဒကို ပယ်ကာ မြတ်စွာဘုရားအား ကြည်ညိုကြကုန်၏။ 

ထိုရသေ့သည် ဤဘဒ္ဒကမ္ဘာမှ ကမ္ဘာငါးရာအထက်တွင် လေးကျွန်းလုံးကို အစိုးရသည့် စကြဝတေးမင်း ဖြစ်ခဲ့၏။ 

နောက်ဆုံးဘဝတွင် မြတ်စွာဘုရား၏ သာသနာတော်တွင် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
စိုင်းဆမ်ထွန်း

**ဒေါက်တာစိုင်းဆမ်ထွန်း** သည် မြန်မာပြည်ဖွား တိုင်းရင်းသားစီးပွားရေးလုပ်ငန်းရှင် တစ်ဦးဖြစ်သည်။ အယ်လ်ပိုင်း သောက်ရေသန့်၊ ရှတ် အ ချိုရည် စသည်တို့၏ ထုတ်လုပ်ရာ လွိုင်ဟိန်း ကုမ္ပဏီ၏ တည်ထောင်သူဖြစ်သည်။

၁၉၇၁ တွင် ဆရာဝန်ဘွဲ့ရရှိကာ ၂၀၀၈ ခုနှစ်တွင် ဝါရှင်တန်တက္ကသိုလ်မှ စီးပွားရေးဆိုင်ရာဘွဲ့ ရရှိခဲ့သည်။ ကနေဒါတွင် ၅ နှစ်၊ အမေရိကန်တွင် ၁၉၈၇ မှ ၁၉၉၁ ခုနှစ်အထိ နေထိုင်ခဲ့သည်။ သူသည် ရတနာပုံ ဘောလုံး အသင်း၏ ဥက္ကဋ္ဌဖြစ်သကဲ့သို့ မြန်မာနိုင်ငံဘောလုံးအဖွဲ့ချုပ်၏ ဒုတိယဥက္ကဋ္ဌလည်းဖြစ်သည်။

## ကိုးကား
ရဋ္ဌပါလ

**အရှင်ရဋ္ဌပါလထေရ်** သည် မြတ်စွာဘုရား၏ သာသာနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
ပဒုမုတ္တရမြတ်စွာဘုရားလက်ထက်တွင် ဖြစ်၏။ အရှင်ရဋ္ဌပါလထေရ် သည် ထိုမြတ်စွာဘုရားအား သံဃာ့အရံ၊ ပြာသာဒ်ဆောင်တို့ကို ဆောက်လုပ်လှူဒါန်းခဲ့၏။ ပဒုမုတ္တရမြတ်စွာဘုရားသည် အလှူအားအနုမောဒနပြု၏။ ထို့နောက် သံဃာ့အလယ်တွင် “နတ်ပြည်တွင် အလွန်မြတ်သော ဗိမာန်ဖြစ်ပေါ်မည့်အကြောင်း၊ သိကြားမင်းအဖြစ်ကို အကြိမ်ငါးဆယ်၊ စကြဝတေးမင်းအဖြစ်ကို ရှစ်ကြိမ်ဖြစ်မည်။ ကမ္ဘာတစ်သိန်းထက်တွင် ပွင့်တော်မူမည့် ဂေါတမအမည်ရှိသည့် ဗုဒ္ဓလက်ထက်တွင် ရဟန်းပြုကာ “ရဋ္ဌပါလ” အမည်ဖြင့် တပည့်သာဝက ဖြစ်မည်” ဟု မိန့်တော်မူ၏။

ဤသို့ဖြင့် နောက်ဆုံးဘဝတွင် အရှင်ရဋ္ဌပါလထေရ်သည် မြတ်စွာဘုရား၏ သာသနာတော်တွင် အာသဝေါကုန်ခမ်းသည့် ရဟန္တာ ဖြစ်တော်မူ၏။

## ကိုးကား
အာဆင်နယ်ဘောလုံးအသင်း၏ ၂၀၁၈-၂၀၁၉ ရာသီ

၂၀၁၈-၂၀၁၉ရာသီမှာ အာဆင်နယ်အသင်း၏ ပရီးမီးယားလိဂ်၏ ၂၇ရာသီ​မြောက်၊ ၉၃ရာသီဆက်တိုက်​မြောက် ရာသီဖြစ်သည်။ ပရီးမီးယားလိဂ်၊အက်ဖ်​အေဖလား၊လိဂ်ဖလား၊ယူရိုပါလိဂ်ဖလားများတွင် ယှဉ်ပြိုင်ရမည်ဖြစ်သည်။

ဤရာသီမှာ ၂၂ရာသီအကြာနည်းပြခဲ့သည့် အာဆင်ဝင်းဂါးမရှိသည့်​နောက်ပထမဆုံးရာသီဖြစ်သည်။ နည်းပြသစ် အူနိုင်းအမ်မရီ၏ ပထမဆုံးရာသီလည်းဖြစ်သည်။

## ခြုံငုံသုံးသပ်ခြင်း 
### ရာသီအကြို 
ရာသီအကြို ​ခြေစမ်းပွဲများကစားခဲ့သည်။ အသင်း​ခေါင်း​ဆောင် မာတီဆက်ကာမှာ အနားယူခဲ့ပြီး အကယ်ဒမီ၏ နည်းပြတစ်ဦးဖြစ်သွားသည်။ ကာ​ဇော်လာမှာ အသင်းတွင် ၆နှစ်ကြာ​နေခဲ့ပြီး စာချုပ်သက်တမ်းကုန်ဆုံး၍ ထွက်ခွာခဲ့သည်။ ပီတာချက်၊ဘယ်လာရင်၊အယ်နနီ၊အို​ဇေးလ်၊ဇာခါနှင့်အိန်စ​လေတို့ ​ကျောနံပါတ် အသစ်များဖြင့် သက်တမ်းတိုးခဲ့သည်။

အမ်မရီ​လက်ထက် ပထမဆုံးကစားသမား​ခေါ်ယူမှုမှာ လိချ်စတင်နာဖြစ်သည်။ ထို့​နောက် ဂိုးသမားလီနိုကို ​ခေါ်ယူခဲ့သည်။ ဝီရှီးယား အသင်းမှထွက်ခွာသွားပြီး ဆူခရတ်ကိုဝယ်ယူခဲ့သည်။ လူးကတ်တိုးရီးယားနှင့် ဂွမ်ဒူဇီကိုပါ​ခေါ်ယူခဲ့သည်။

ဩဂုတ် ၇ရက်​နေ့တွင် အ​မေရိကန်စီးပွား​ရေးသမား စတန်ကရွန်ကီမှ ရှယ်ယာ၃၀%ကိုဝယ်ယူရန်စီစဉ်ခဲ့သည်။

## ကစားသမားများ 

* Last updated: 12 August 2018
* Source:Arsenal F.C.  and footballdatabase.com (for EU passport, country as international player, contract ending and transfer fee)
* Ordered by squad number.

## အပြောင်းအရွှေ့စာရင်း 
### အဝင် 
Total spending:  Undisclosed *(~ £67,400,000)*

### အထွက် 
## ကလပ် 
### ဝတ်စုံ 
**Supplier:** Puma / **Sponsor:** Fly Emirates

## အသင်းသား အချက်အလက် 
### ပွဲနှင့်ဂိုး 
### ​ခြေစမ်းပွဲ 
### International Champions Cup 
## ကိုးကား
မော်စကိုမြစ်

**မော်စကိုမြစ်**(, *Moskva-reka*)သည် ရုရှားနိုင်ငံ အနောက်ဘက်ပိုင်းတွင် စီးဆင်းနေသော မြစ်တစ်စင်းဖြစ်သည်။ မော်စကိုမြို့အနောက်ဘက်  မှ စီးဆင်းလာခဲ့ပြီး စမားလန့်စ်မြို့နှင့် မော်စကို အော့ဗလတ်ကိုဖြတ်သန်းစီးဆင်းလာခဲ့ပြီး မော်စကိုမြို့လည်ကို ဖြတ်၍စီးဆင်းနေသည်။ မော်စကိုမြို့၏ အရှေ့တောင်ဘက်  အကွာ ကာလိုမနာမြို့တွင် အိုကာမြစ်ထဲသို့ စီးဝင်သည်။ ထိုအိုကာမြစ်သည် ဗော်လ်ဂါမြစ်၏ မြစ်လက်တက်တစ်ခုဖြစ်သဖြင့် ဗော်လ်ဂါမြစ်ထဲသို့ စီးဝင်ကာ အဆုံးတွင် ကက်စပီယံပင်လယ်ထဲသို့ စီးဝင်သည်။

## ရေအရင်းအမြစ် 
မော်စကိုမြစ်၏ အဓိကမြစ်လက်တက်များမှာ ရုဇာမြစ်၊ အီစတျာမြစ်၊ ယာအုဇာမြစ်၊ ပါဟရာမြစ်နှင့် ဆာဗျဲကာမြစ်တို့ဖြစ်သည်။ ရေအရင်းအမြစ်များမှာ ရေခဲအရည်ပျော်ခြင်းမှ ၆၁%၊ မိုးရွာသွန်းခြင်းမှ ၁၂%နှင့် မြောက်အောက်ရေမှ ၂၇% ရှိမည်ဟု ခန့်မှန်းရသည်။ မော်စကိုတူးမြောင်း ဖောက်လုပ်ပြီးစီးသောအခါဝယ် မော်စကိုမြစ်သည် အထက်ဗော်လ်ဂါမြစ်ရေကိုပါ မျှဝေသုံးစွဲခဲ့သည်။ ပျမ်းမျှစီးဆင်းမှုပမာဏ(average discharge)သည် ဇဗီညီးဂေါရတ်မြို့အနီးတွင်  မှ အိုကာမြစ်ထဲစီးဝင်ခါနီးတွင်  ထိ ပြောင်းလဲ၍ နေသည်။ ရေစီးမှုအလျင်သည် ရာသီများပေါ်မူတည်၍နေပြီး  (ဆောင်းရာသီ၊ ဆည်ပိတ်ချိန်) မှ  (မေလ၊ ဆည်ဖွင့်ချိန်) အထိပြောင်းလဲနေတက်သည်။ 

## မြို့ကြီးများနှင့် မြို့ငယ်များ 
မော်စကိုမြို့သည် ရုရှားနိုင်ငံ၏ မြို့တော်ဖြစ်ပြီး ဤမြစ်ကမ်းပေါ်တွင် တည်ထောင်ထားသော မြို့ဖြစ်သည်။ ထို့ပြင် မြစ်သည် မာရှာအီမြို့၊ ဇဗျဲနီဂေါရတ်မြို့၊ ရှူကော့စကီးမြို့၊ ဘရွန်နီးစီမြို့၊ ဘာ့စ်ကရီဆန့်မြို့နှင့် အိုကာမြစ်နှင့် မော်စကိုမြစ်တို့ ပေါင်းဆုံရာရှိ ကာလိုမနာမြို့တို့ကို ဖြတ်သန်းစီးဆင်းသွားသည်။ ၂၀၀၇ စာရင်းဇယားများအရ မော်စကိုမြို့တွင်းတွင် မော်စကိုမြစ်နှင့် ၎င်း၏ တူးမြောင်းများအား ဖြတ်ကူးထားသော တံတားပေါင်း ၄၉ စင်းရှိပြီး ပထမဆုံးတံတားဖြစ်သည့် ဗာရှိုးအီ ကာမျန်နီတံတားကို ၁၆၉၂ ခုနှစ်တွင် တည်ဆောက်ခဲ့သည်။ မြို့တော်အတွင်းတွင် မြစ်သည်  ကျယ်ပြီး အကျဉ်းဆုံးပွိုင့်မှာ ကရင်မလင်တံတိုင်းများအနီးတွင်ရှိသည်။ မော်စကိုမြို့အတွက် သောက်သုံးရေကို မော်စကိုမြစ်မှ စက်ရုံငါးခုဖြင့်လည်းကောင်း၊ အထက်ဗော်ဂါရေလှောင်ကန်မှဖြင့်လည်းကောင်း ရေတင်ပေးသည်။

## အပန်းဖြေစရာများ 
နှင်းခွဲသည့် သင်္ဘောကိုယ်ထည်များဖြင့် အပျော်စီးဇိမ်ခံသင်္ဘောများသည် ဟိုတယ်ယူကရိန်းနှင့် ဂေါ်ကီးပန်းခြံရှိ ရေဆိပ်မှသည် နိုဗာစပါ့စကီး ဘုန်းတော်ကြီးကျောင်းသို့ ခေါက်တုံ့ခေါက်ပြန် ပြေးဆွဲပေးနေပြီး စီးနင်းရန်ကြာချိန်မှာ ၁.၅ မှ ၃ နာရီအထိ ကြာမြင့်နိုင်သည်။
 

## ဓာတ်ပုံပြခန်း 

File:ChristSaviourCathedral Views May 2012 13.jpg|မော်စကိုကရင်မလင်နှင့် ဘာရှိုးအီ ကာမျန်စကီးတံတား
Kremlin y río Moscova, Moscú, Rusia, 2016-10-03, DD 22-27 HDR PAN.jpg|မော်စကိုမြစ်နှင့် ကရင်မလင်နန်းတော်
File:Moscow 05-2017 img13 Krymsky Bridge.jpg|Krymsky Bridge at Gorky Park
File:Moscow, Berezhkovskaya embankment, 12.jpg|Residential building
File:Moscow Frunzenskaya Embankment at Pushkinsky Bridge 08-2016.jpg|Ground Forces Headquarters on Frunsenskaya embankment.
File:Borodinsky Bridge, Moscow.jpg|Borodinsky Bridge

## ကိုးကား 
## ပြင်ပလင့်များ
*
မြက်ဖျာလုပ်ငန်း

**မြက်ဖျာလုပ်ငန်း**ကို စဉ့်ကိုင်မြို့နယ်၊ မဲဇာကျေးရွာနှင့် သင်္ဂတုံကျေးရွာတို့တွင် တစ်နှစ်ပတ်လုံး ရက်လုပ်၍ ဒေသအနှံ့ဖြန့်ချိရောင်းချသည်။

မြက်ဖျာရက်လုပ်ရန်အတွက် အဓိက ကုန်ကြမ်းသည် ဒေသအခေါ် ဆီမီးတိုင် (ခေါ်) ရှင်မွေးလွန်းမြက်ကို အသုံးပြုကြရသည်။ ရှင်မွေးလွန်းမြက်မှာ အင်းအိုင်များ၊ ကန်များအတွင်းပေါက်ရောက်ပြီး မြက်ဖျာရက်လုပ်ပါက နွေတွင်အေးပြီး ဆောင်းတွင်းပိုင်းတွင်နွေးသည့်သဘာဝဓာတ် ရရှိသည်။ မြက်ကုန်ကြမ်းကို ကိုယ်တိုင်ရိတ်သူများရှိသလို မြက်ရိတ်ရောင်းသူများထံမှလည်း တစ်ဆင့် ဝယ်ယူသိုလှောင်ကာ တစ်နှစ်ပတ်လုံး ရက်လုပ်သူများလည်း ရှိသည်။ ဆီမီးတိုင် မြက်ခြောက်ထုပ် တစ်ထုပ်လျှင် ငွေကျပ် ငါးထောင်ပေးရသည်။

မြက်ဖျာရက်လုပ်မှုတွင် လက်လုပ်သစ်သားလက်ခတ် ၁၉-ပေါက်ပါအရွယ်အစား၊ ၂၁-ပေါက်ပါ အရွယ်အစားများ အဖြစ် နှစ်မျိုး ရက်လုပ်ပြီး ထန်းလက်ဖြင့် လွန်းပြုလုပ်ကာ ရက်လုပ်ကြရသည်။ ယခင်က ကြိုးများကို သီးသန့်ရက်လုပ်သော်လည်း လက်ရှိကာလတွင် ပလတ်စတစ်ကြိုးကို အသုံးပြုကာ ရက်လုပ်ကြသည်။ ရက်လုပ်သည့် နည်းစနစ်တွင် လက်ခတ်မှ အပြီးအစီး ကြိုးအထက် အောက်စနစ်ကို ပြုလုပ်ပေးထားပြီး လူတစ်ဦး တစ်နေ့လျှင် မြက်ဖျာ ၇-ချပ် အထိပြီးစီးသည်။ မြက်ဖျာရက်လုပ်မှုတွင် အဆင်ဒီဇိုင်းလှပရန်အတွက် မြာဟုခေါ်သော မြက်ကို ချည်ဆိုးဆေးများဖြင့် အနီ၊ အစိမ်း၊ ခရမ်း၊ အပြာနှင့် အခြားအရောင်များဆိုးကာ တစ်ထွာခြားထည့်သွင်းရက်လုပ်ကာ အကွက်ဖော်လေ့ရှိသည်။ ဈေးကွက်တွင် ရောင်းချသော မြက်ဖျာများကို အလျား သုံးတောင်နှင့် တစ်ထွာ၊ အနံ နှစ်တောင်အရွယ်အစား ရက်လုပ်ပြီး တန်းလျားခုံ၊ ထိုင်ခုံများ ခင်းရန်အတွက် သီးသန့်ရက်လုပ်ပေးခြင်းများလည်း ပြုလုပ်ပေးလျက် ရှိသည်။    

မြက်ဖျာရက်လုပ်မှုတွင် ဆီမီးတိုင် (ခေါ်) ရှင်မွေးလွန်းမြက်ဖြင့် ရက်လုပ်သည့် မြက်ဖျာအကြမ်းနှင့် မြာမြက်ဖြင့် ရက်လုပ်သော မြက်ဖျာအနုဟူ၍ နှစ်မျိုးရက်လုပ် ရောင်းချလျက် ရှိသည်။ မြက်ဖျာအနု တစ်ချပ်လျှင် ငွေကျပ် ၄၅၀၀ ဖြင့် ရောင်းချပြီး မြက်ဖျာအကြမ်းတစ်ချပ်လျှင် ငွေကျပ် ၁၅၀၀၊ ၂၀၀၀၊ ၂၅၀၀ အထိ လက်ရာအလိုက် ဈေးအမျိုးမျိုးဖြင့် ရောင်းချလျက်ရှိသည်။ 

မဲဇာမြက်ဖျာဈေးကွက်မှာ တစ်နှစ်ပတ်လုံး ရောင်းအားကောင်းပြီး ရွာထဲတွင်ပင် ဖောက်သည်ယူသူ၊ ငွေကြိုတင်ပေးသူများလည်း ရှိသည်။

## ကိုးကား
သောပါက

**အရှင်သောပါကထေရ်** သည် မြတ်စွာဘုရား၏ သာသာနာတော်ရှိ ခုနစ်နှစ်သားနှင့် ရဟန္တာဖြစ်တော်မူသည့် ရဟန်းတစ်ပါး ဖြစ်၏။

## ဘဝဇာတ်ကြောင်း
သိဒ္ဓတ္ထမြတ်စွာဘုရား လက်ထက်အခါတွင် ဖြစ်၏။ အရှင်သောပါကထေရ်သည် တောင်ဝှမ်းလှိုဏ်ဂူတစ်ခုကို ရှင်းလင်းနေ၏။ ထိုအချိန် သိဒ္ဓတ္ထမြတ်စွာဘုရား ကြွလာ၏။ ထိုအခါ အရှင်သောပါကထေရ်သည် မြတ်စွာဘုရားအား သစ်ရွက်တို့ဖြင့် ခင်းကာ နေရာကို ပေးလှူခဲ့၏။ ပန်းကို ပေးလှူ၏။ ထို့နောက် သိဒ္ဓတ္ထမြတ်စွာဘုရားသည် အရှင်သောပါကထေရ်၏ မကြာမီအချိန်ကာလ၌ သေလွန်ရမည်ကို သိသဖြင့် အနိစ္စသညာကို ဟောကြားတော်မ၏။ ထို့နောက် အရှင်သောပါကထေရ်သည် အနိစ္စသညာကို တစ်ရက်မျှပွားများပြီးသော် သေလွန်၏။

ထိုသို့ ပန်းလှူခဲ့သည့် အကျိုးကျေးဇူးကြောင့် ဘဒ္ဒကမ္ဘာမှ ကိုးဆယ့်လေးကမ္ဘာအထက်တွင် အပါယ်လေးဘုံသို့ ကျရောက်ခဲ့ရခြင်း မရှိပေ။ 

ဤသို့ဖြင့် နောက်ဆုံးဘဝတွင် အရှင်သောပါကထေရ်သည် ဒွန်းစဏ္ဍားမျိုးသို့ ရောက်ရ၏။ ထို့နောက် လူ့ဘောင်ကို စွန့်ကာ ရဟန်းဘောင်သို့ ဝင်၏။ အနိစ္စသညာကို ပွားများခဲ့သည့် အကျိုးကျေးဇူးကြောင့် ခုနစ်နှစ်သာရှိသေးလျှက် အရဟတ္တဖိုလ်သို့ ရောက်လေ၏။

## ကိုးကား
ပေသလာထေရီ

**ပေသလာထေရီ** သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။

## ဘဝဇာတ်ကြောင်း
ဤဘဒ္ဒကမ္ဘာတွင် ပွင့်တော်မူသည့် ကဿပမြတ်စွာဘုရားလက်ထက်တွင် ဖြစ်၏။ ပေသလာထေရီသည် သာဝတ္ထိမြို့တော်တွင် ဥပါသကာအမျိုးတွင် ဖြစ်၏။ မြတ်စွာဘုရား၏ တရားတော်ကို နာကြားရကာ သီလတို့ကို စောင့်ထိန်းခဲ့၏။ 

ထိုဘဝမှ လွန်ခဲ့သော် တာဝတိံသာ နတ်ပြည်သို့ရောက်၏။ နောက်ဆုံးဘဝတွင် ရဟန်းပြု၏။ ထိုသို့ ရဟန်းပြု၍ မကြာမြင့်မီပင် အာသဝေါကုန်ခမ်းသည့် ရဟန္တာမ ဖြစ်တော်မူ၏။

## ကိုးကား
သုမင်္ဂလ (သံတူကြောင်းကွဲ)

* သုမင်္ဂလ (ဗုဒ္ဓဝင်ရဟန်း)
* ဦးသုမင်္ဂလ (ဒယ်အိုးဆရာတော်)
* သုမင်္ဂလ၊ မဟာပရိဝါရဝဂ်
သုဘူတိ

**အရှင်သုဘူတိထေရ်** သည် မြတ်စွာဘုရား၏ ဧတဒဂ်နှစ်ခု ရတော်မူသည့် ရဟန်းတစ်ပါး ဖြစ်၏။

## ဘဝဇာတ်ကြောင်း
ပဒုမုတ္တရမြတ်စွာဘုရားလက်ထက်တွင် ဖြစ်၏။ အရှင်သုဘူတိထေရ်သည် ‘ကောသိယ’ ဟု အမည်ရသည့် ရသေ့ ဖြစ်၏။ ထိုရသေ့သည် လွန်ကဲသော အကျင့်ရှိသော ရသေ့ဖြစ်၏။ ကြွေကျသော သစ်သီးကိုသာ မှီဝဲ၍ နေ၏။ ထိုရသေ့သည် မိမိထံပါးတွင် ရာဂစိတ်များ ဖြစ်ပေါ်လာပါက ထိုစိတ်တို့ကို ဆုံးမ၍ နေ၏။ ဤသို့ဖြင့် ရသေ့သည် မေ့လျော့ခြင်းမရှိဘဲ အနှစ်သုံးသောင်း တော်အတွင်း၌ နေ၏။

တစ်နေ့သောအခါ ပဒုမုတ္တရမြတ်စွာဘုရားသည် ရသေ့ထံသို့ ကြွတော်မူလာ၏။ ထိုအခါ ရသေ့သည် ပန်းတို့ဖြင့် မြတ်စွာဘုရားအား နေရာအခင်းပြုလုပ်၍ ထိုင်ရန် လျောက်ထား၏။ ပဒုမုတ္တရမြတ်စွာဘုရားသည် ထိုနေရာအခင်းတွင် ခုနစ်ရက်ပတ်လုံး ထိုင်တော်မူပြီးနောက် နိရောဓသမာပတ်မှ ထတော်မူ၏။ ထို့နောက် ရသေ့အား ဗုဒ္ဓါနုဿတိဘာဝနာကို ပွားများရန် ဆုံးမ၏။

ထိုသို့ ပွားများပါက ကြံစည်တိုင်း အောင်မြင်မည်၊ ကမ္ဘာသုံးသောင်းပတ်လုံး နတ်ပြည်၌ မွေ့လျော်ရမည်။ သိကြားမင်းအဖြစ်ကို ရမည်၊ အကြိမ်တစ်ထောင်တိုင်အောင် စကြဝတေးမင်းအဖြစ်ကို ရမည်ဟု မိန့်တော်မူ၏။ ထို့ပြင် နောက်ဆုံးဘဝတွင် ဂေါတမမြတ်စွာဘုရား ပွင့်တော်မူချိန်နှင့် ကြုံကြိုက်မည်။ ကုဋေရှစ်ဆယ်သော ဥစ္စာများ၊ ကျွန်လုပ်သားတို့ကို စွန့်ကာ ရဟန်းပြု၏။ ဘွဲ့အမည်မှာ ‘သုဘူတိ’ ဟု အမည်ရမည်။ ဂေါတမမြတ်စွာဘုရားသည် ရဟန်းသံဃာတို့၏ အလယ်၌ သုဘူတိရဟန်းအား ဒက္ခိဏေယျဂုဏ်၌ လည်းကောင်း၊ ကိလေသာကင်း၍ နေခြင်း အရဏဝိဟာရ ၌လည်းကောင်း ဧတဒဂ် ထားတော်မူမည်ဟု ပဒုမုတ္တရမြတ်စွာဘုရားသည် မိန့်တော်မူ၏။

ဤသို့ဖြင့် ရသေ့သည် ဗုဒ္ဓါနုဿတိဘာဝါနာကို ပွားများရာ များစွာသောအကျိုးကျေးဇူးတို့ကို ခံစားခဲ့ရ၏။ နောက်ဆုံးဘဝတွင် ဂေါတမမြတ်စွဘုရား၏ သာသနာတော်တွင် သုဘူတိအမည်ဖြင့် ရဟန်းဖြစ်တော်မူကာ ဧတဒဂ်နှစ်ခု ရတော်မူ၏။ 

ဤသို့ ဘဒ္ဒကမ္ဘာမှ ကမ္ဘာတစ်သိန်းအထက်တွင် ဗုဒ္ဓါနုဿတိဘာဝနာကို ပွားများခဲ့သည့်အချိန်မှစကာ အရှင်သုဘူတိထေရ်သည် အပါယ်လေးဘုံသို့ မကျရောက်ခဲ့ပေ။

## ကိုးကား
၂၀၁၃ အရှေ့တောင်အာရှအားကစားပြိုင်ပွဲမှ ရေကူးအားကစားနည်း

{{Infobox sports competition event
| event          = ​ရေကူးအားကစားနည်း
| governing_body = 
| year           = ၂၀၁၃
| image       = Swimming pictogram.svg
|image_size = 100px
| alt            = {}
| caption        = {}
| venue = ဝဏ္ဏသိဒ္ဓိ​ရေကူးကန်
| dates = ၁၂-၁၆ ဒီဇင်ဘာ ၂၀၁၃
| start_date     = {}
| end_date       = {}
| competitors    = ၉ နိုင်ငံ
| nations        = {}
| teams          = {}
| win_label      = {}
| win_value      = {}
| win_score      = {}
| win_time       = {}
| website        = {}
| gold           = 
| gold_nation    = 
| gold2          = 
| gold2_nation   = 
| gold3          = 
| gold3_nation   = 
| silver         = 
| silver_nation  = 
| silver2        = 
| silver2_nation = 
| silver3        = 
| silver3_nation = 
| bronze         = 
| bronze_nation  = 
| bronze2        = 
| bronze2_nation = 
| bronze3        = 
| bronze3_nation = 
| longnames      = {}
| previous       = ၂၀၁၁
| next           = ၂၀၁၅
}}
၂၀၁၃ အရှေ့တောင်အာရှအားကစားပြိုင်ပွဲမှ ရေကူးအားကစားနည်းကို ဝဏ္ဏသိဒ္ဓိ​ရေကူးကန်တွင် ဒီဇင်ဘာ၁၂ရက်မှ ၁၆ရက်အထိကျင်းပခဲ့သည်။ရွှေတံဆိပ် ၃၂ခု၊​ငွေတံဆိပ် ၃၂ခု၊​ကြေးတံဆိပ် ၃၂ခု၊ စုစု​ပေါင်းဆုတံဆိပ်၉၆ခု ချီးမြှင့်နိုင်ခဲ့သည်။

## အချိန်ဇယား 
## ဆုတံဆိပ်ဇယား 
## စံချိန်ချိုးမှုများ 
## ကိုးကား
သုမင်္ဂလ (ဗုဒ္ဓဝင်ရဟန်း)

**အရှင်သုမင်္ဂလထေရ်** သည် မြတ်စွာဘုရား၏ သာသာနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
ပိယဒဿီမြတ်စွာဘုရား လက်ထက်တတော်အခါတွင် ဖြစ်၏။ အရှင်သုမင်္ဂလထေရ်သည် အလှူပြုလိုသည့် ဖြစ်၍ စိတ်ဖြင့်တောင့်တကာ “မြတ်စွာဘုရား ကြွလာတော်မူပါ” ဟု ဆုတောင်း၏။ ထိုအခါ ဘုရားသည် သူ၏ စိတ်အကြံကို သိသဖြင့် ရဟန္တာတစ်ထောင်တို့နှင့်အတူ အရှင်သုမင်္ဂလထေရ်ထံသို့ လာ၏။

ထို့နောက် မြတ်စွာဘုရားနှင့် ရဟန္တာတစ်ထောင်တို့အား ပြာသာဒ်ထက်တွင် ထိုင်ရန် စိတ်ဖြင့် ပင့်ဖိတ်၏။ ထို့နောက် မြတ်စွာဘုရားနှင့် ရဟန္တာတို့အား ဆွမ်းအလှူပေး၏။

ထိုအခါ ပိယဒဿိမြတ်စွာဘုရားက “ဤသူသည် နှစ်ဆယ့်ခုနစ်ကြိမ် နတ်မင်းအဖြစ်၊ တစ်ဆယ့်ရှစ်ကြိမ် စကြဝတေးမင်း၊ အကြိမ်ငါးရာ ဧကရာဇ်မင်း” ဖြစ်မည်ဟု ဗျာဒိတ်စကား ပြောကြား၏။ 

ထိုသို့ တစ်ထောင့်ရှစ်ရာသော ဝရကပ်တွင် ဆွမ်းလှူခဲ့သည့် အကျိုးကြောင့် ထိုအချိန်မှစကာ အပါယ်လေးပါးသို့ လုံးဝမရောက်ခဲ့ရပေ။

နောက်ဆုံးတွင် ဂေါတမြတ်စွာဘုဘရား၏ သာသနာတော်တွင် ကမ္မဋ္ဌာန်းကို အားထုတ်အာ အာသဝေါကုန်ခမ်းသည့် ရဟန္တာဖြစ်တော်မူ၏။
## ကိုးကား
ဥပဝါန

**ဥပဝါနထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### တံခွန်အလှူပြုခြင်း
ပဒုမုတ္တရမြတ်စွာဘုရားလက်ထက်တွင် ဖြစ်၏။ ဥပဝါနထေရ်သည် ဟံသာဝတီအမည်ရှိသည့် မြို့တွင် သူခစားအမှုလုပ် ဖြစ်၏။ ပဒုမုတ္တရမြတ်စွဘုရားသည် ပရိနိဗ္ဗာန်စံဝင်သောအခါ လူတို့သည်လည်းကောင်း၊ နတ်တို့သည်လည်းကောင်း မြတ်စွဘုရား၏ ဓာတ်တော်များကို စေတီပုထိုးတည်ရန် ပြုလုပ်နေကြ၏။ ထိုသို့ ပြုလုပ်နေသည်ကို ဥပဝါနထေရ်သည် မြင်၏။

ထို့နောက် ဥပဝါနထေရ်သည် လျှော်ဖွပ်ထားသော အပေါ်ရုံပုဆိုးကို တံခွန်ပြုလုပ်ကာ ကောင်းကင်သို့ ပစ်တင်၏။ ထိုအခါ အဘိသမ္မတအမည်ရှိသည့် နတ်စစ်မှူးသည် တံခွန်ကို ယူကာ ကောင်းကင်၌ ဆောင်သွား၏။ ထိုအခါ တံခွန်သည် လေထဲ၌ တဖျပ်ဖျပ်လွန့်လူးနေသည်ကို ဥပဝါနထေရ်မြင်ရသဖြင့် လွန်ကဲစွာ ရွှင်မြူးဝမ်းမြောက်ခြင်း ဖြစ်ပေါ်၏။

### တံခွန်လှူရခြင်း၏ အကျိုးကျေးဇူး
ထို့နောက် ဥပဝါနထေရ်သည် ရဟန်းတစ်ပါးထံသို့ ချဉ်းကပ်ကာ တံခွန်လှူရခြင်း၏ အကျိုးကို မေး၏။ ထိုအခါ ရဟန်းသည် ဥပဝါနထေရ်ဖြစ်သည့် သူခစားအား အင်္ဂါလေးပါးရှိသော သူရဲ၊ ခြောက်သောင်းသော တရိယ၊ ခါးသေး ရင်ချီသော ရှစ်သောင်းခြောက်ထောင်သော မိန်းမများ တို့သည် သင့်အား ခြံရံလတ္တံ့။ ထို့ပြင် ကမ္ဘာသုံးသောင်းပတ်လုံး နတ်ပြည်တွင် စံရလတ္တံ့။ သိကြားမင်းအဖြစ်ကို အကြိမ်ရှစ်ဆယ် ရလတ္တံ့။ အကြိမ်တစ်ထောင် စကြဝတေးမင်းဖြစ်လတ္တံ့။ ပဒေသရာဇ်မင်းအဖြစ်မူ မရေတွက်နိုင်အောင် ဖြစ်လတ္တံ့ဟု မိန့်တော်မူ၏။

ထို့နောက် ကမ္ဘာတစ်သိန်းအထက်တွင် ပွင့်တော်မူမည့် ဂေါတမမြတ်စွာဘုရားထံတွင် ရဟန်းပြု၍ ဥပဝါန အမည်ဖြင့် ရဟန်းဖြစ်မည်ဟု မိန့်တော်မူ၏။

ထိုကဲ့သို့ ဤဘဒ္ဒကမ္ဘာမှ ကမ္ဘာတစ်သိန်းထက်တွင် တံခွန်ကို လှူခဲ့သည့်အ ကျိုးကြောင့် ဥပဝါနထေရ်သည် ထိုအချိန်မှစကာ အပါယ်လေးဘုံသို့ လုံးဝမကျရောက်ခဲ့ရပေ။

### ဂေါတမမြတ်စွာဘုရားလက်ထက်
ဂေါတမမြတ်စွာဘုရားလက်ထက်တွင် ဥပဝါန အမည်ဖြင့် ရဟန်းပြုတော်မူ၏။ ဥပဝါနထေရ်သည် မြတ်စွာဘုရား၏ သာသနာတော်တွင် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အိချောပို

**အိချောပို** (; ၁၉၉၀၊ ဇန်နဝါရီ ၃ ရက် မွေးဖွား) သည် မြန်မာနိုင်ငံသား မွန်အမျိုးသမီး သရုပ်ဆောင်၊ မော်ဒယ်တစ်ဦး ဖြစ်သည်။ သူမသည် မြန်မာရုပ်ရှင်ဇာတ်ကားများတွင် အဓိကနေရာမှ ပါဝင်သရုပ်ဆောင်ပြီး ဇာတ်ကားပေါင်း ၂၀၀ ကျော်ရိုက်ကူးခဲ့သည်။

## ဘဝအစောပိုင်းနှင့် ပညာရေး
အိချောပိုကို ၁၉၉၀ ခုနှစ်၊ ဇန်နဝါရီလ ၉ ရက်နေ့တွင် ရန်ကုန်မြို့တွင် ဖွားမြင်ခဲ့သည်။ မိဘများမှာ ဦးချိုမောင်၊ ဒေါ်သီတာစန်း တို့ဖြစ်သည်။ မောင်နှမသုံးယောက်ရှိပြီး ဒုတိယမြောက်သမီး ဖြစ်သည်။ သူသည် အထက်တန်းပညာရေးကို အမှတ် (၂) အခြေခံပညာအထက်တန်းကျောင်း − ကမာရွတ် တွင် တက်ရောက်ခဲ့သည်။ ၂၀၁၀ ခုနှစ်တွင် သူမသည် ရုပ်ရှင်ရိုက်ကူးရေးပညာ နှင့် ပြဇာတ်ဖြင့်  ဝိဇ္ဇာဘွဲ့ ရရှိခဲ့သည်။ ၂၀၁၂ ခုနှစ်တွင်  အမျိုးသားယဉ်ကျေးမှုနှင့် အနုပညာတက္ကသိုလ် (ရန်ကုန်) မှ ဂီတဒီပလိုမာဘွဲ့ ရရှိခဲ့သည်။

## သက်မွေးမှုလုပ်ငန်း
### သရုပ်ဆောင်
အိချောပိုသည် ကိုးတန်းတက်နေစဉ် ၂၀၀၆ ခုနှစ်တွင် မော်ဒယ်အလုပ်ကို စတင်လုပ်ဆောင်ခဲ့သည်။ သူမသည် မဂ္ဂဇင်းမျက်နှာဖုံးဓာတ်ပုံများ၊ ကြော်ငြာများစွာတို့တွင် ကြော်ငြာမော်ဒယ်အဖြစ်လည်း လုပ်ဆောင်ခဲ့သည်။ ၂၀၁၀ ခုနှစ် သူမ သရုပ်ဆောင်တစ်ယောက် ဖြစ်လာသည့်အခါ ပိုမိုကျော်ကြားလာခဲ့သည်။ သူမ၏ ပွဲဦးထွက်ရုပ်ရှင်မှာ *လှပသောဝဋ်* ဇာတ်ကား ဖြစ်သည်။ ထိုဇာတ်ကားတွင် အိချောပိုသည် အဓိကနေရာမှ သရုပ်ဆောင်ခဲ့သည်။ ထို့နောက်တွင် သူမသည် *ယောက်ျားကို ရောင်းစားမယ်* ဟူသော ဇာတ်ကားတွင်လည်း သရုပ်ဆောင်ခဲ့သည်။ ထိုဇာတ်ကားသည် သရုပ်ဆောင်ပြေတီဦးနှင့်အတူ ပထမဆုံး သရုပ်ဆောင်ခြင်း ဖြစ်ပြီး အဓိကနေရာမှ သရုပ်ဆောင်ခဲ့သည်။ ထိုဇာတ်ကားသည် အိချောပိုဟု လူသိများစေခဲ့သည်။

၂၀၁၄ ခုနှစ်တွင် သရုပ်ဆောင် နေတိုးနှင့် အတူ *ရွှေဒင်္ဂါးကို ထွေခင်းကစားမယ်* ဇာတ်ကားရိုက်ကူးခဲ့သည်။ ထိုဇာတ်ကားကို ညီညီထွန်းလွင်က ရိုက်ကူးခဲ့ပြီး ၂၀၁၅ ခုနှစ်တွင် ရုံတင်ပြသခဲ့သည်။ သူမသည် ရုပ်ရှင်ကားကြီးပေါင်း ၉၀ ကျော်၊ ဗီဒီယိုဇာတ်ကားပေါင်း ၂၀၀ ကျော် ရိုက်ကူးခဲ့သည်။ သူမသည် ၂၀၁၆၊ ၂၀၁၇၊ ၂၀၁၈ ခုနှစ်များတွင် မြန်မာ့အကယ်ဒမီဆုအတွက် အကောင်းဆုံး သရုပ်ဆောင်အဖြစ် ဇကာတင်သတ်မှတ်ခြင်း ခံခဲ့ရသည်။

၂၀၁၇ ခုနှစ်တွင် သူမသည် သရုပ်ဆောင်လွှမ်းပိုင်နှင့် အတူ *ကြွေ* ဇာတ်ကားတွင် သရုပ်ဆောင်ခဲ့သည်။ ထိုဇာတ်ကားကို ၂၀၁၈ ခုနှစ်၊ ဇူလိုင်လ ၂၀ ရက်နေ့တွင် ပြသခဲ့သသည်။

### ကြော်ငြာ
အိချောပိုသည် မြန်မာ့ဩဘာဓာတ်မြေဩဇာအတွက် သရုပ်ဆောင်နေတိုးနှင့်အတူ ၂၀၁၄ ခုနှစ်တွင် ဗီဒီယိုကြော်ငြာတစ်ခု ရိုက်ကူးခဲ့သည်။ ၂၀၁၆ ခုနှစ်တွင် သူမသည် Ve Ve အချိုရည်၏ Brand Ambassador အဖြစ် ခန့်အပ်ခြင်း ခံခဲ့ရသည်။ သူမသည် မြန်မာနိုင်ငံရှိ များစွာသော ကြော်ငြာတို့တွင် ကြော်ငြာမော်ဒယ်အဖြစ် သရုပ်ဆောင်ခဲ့သည်။

## ရိုက်ကူးခဲ့သည်များ
### ရုပ်ရှင်ကားကြီး
* ၉၀ ကျော်

### ဗီဒီယိုဇာတ်ကား
* ၂၀၀ ကျော်

## ကိုးကား
စာကလေးတောင်

မှ မြင်တွေ့ရသော စာကလေးတောင်မြင်ကွင်း]]
**စာကလေးတောင်**(, )(၁၉၃၅ မှ ၁၉၉၉ ခုနှစ်တွင်အတွင်း လီနင်တောင်(, ) ဟုခေါ်ခဲ့)သည် မော်စကိုမြစ်၏ ညာဘက်ကမ်းတွင်တည်ရှိပြီး မြစ်ရေမျက်နှာပြင်ထက်  မြင့်ပြီး  မြင့်မားကာ မော်စကိုမြို့ရှိ အမြင့်ဆုံးသောနေရာများမှ တစ်ခုဖြစ်သည်။ 

ရှုခင်းသာမှနေ၍ကြည့်လျှင် မြို့၏ လှပသော မြင်ကွင်းကျယ်ကို မြင်နိုင်ပြီး ထိုရှုခင်းသာသည် မြစ်၏  မြင့်သော မတ်စောက်သော ကမ်းပါတွင် တည်ရှိပြီး ပင်လယ်ရေမျက်နှာပြင်ထက်  မြင့်သည်။ ၁၉၈၀ နွေရာသီ အိုလံပစ်အားကစားပွဲတော်(1980 Summer Olympics)နှင့် ၂၀၁၈ ဖီဖာ ကမ္ဘာ့ဖလားပြိုင်ပွဲတို့၏ ဖွင့်ပွဲနှင့် ပိတ်ပွဲတို့ကို ကျင်းပခဲ့သည့် လုရှ်နီကီ အားကစားကွင်း(ယခင် လီနင် အားကစားကွင်း)သည်  ရှုခင်းသာမှ လှမ်းမြင်နိုင်သော မော်စကိုမြစ်တစ်ဖက်ကမ်းတွင် တည်ရှိသည်။ ထိုအားကစားကွင်းပြီးလျှင် Naryshkin Baroque towers တို့ဖြင့် ခမ်းနားလှသော နိုဗာဂျယ်ဗီချီ သီလရှင်ကျောင်း(Novodevichy Convent)အား မြင်တွေ့ရနိုင်ပေသည်။ 

ရှုခင်းသာနှင့် မနီးမဝေးတွင် လုရှ်နီကီ မီသရိုတံတား(Luzhniki Metro Bridge) တည်ရှိသည်။ အဆင့်နှစ်ဆင့်ပါသော ထိုတံတားသည် ကာစာမော့စကီး လမ်းမကျယ်နှင့် ဗျယ်နာ့ဒ်စကီး လမ်းမကျယ်ကို ဆက်သွယ်ပေးထားသည်။ မြို့ပြသယ်ယူပို့ဆောင်ရေးစနစ်များဖြစ်သည့် မော်တော်ကားများနှင့် မော်စကို မီသရိုနှစ်မျိုးလုံး အသုံးပြုနိုင်သော တံတားဖြစ်သည်။ မှန်တို့ဖြင့် ကာရံထားသော *ဗာရာဗျို့ရီး ဂေါရီး မီသရိုဘူတာရုံ(Vorobyovy Gory)*သည် တံတား၏ အောက်ထပ်တွင် တည်ရှိသည်။ 

ရုရှား ကဗျာဆရာ၊ စာရေးဆရာတို့၏ စာပေတို့တွင် ညွှန်းဖွဲ့ခြင်းခံရသော ဤတောင်ကုန်းသည် ဗာရာဗျို့ဗာရွာ(Vorobyovo)ကို အစွဲပြု၍ မှည့်ခေါ်ခဲ့ခြင်းဖြစ်ပြီး နယ်စားကတော် ဆိုဖီယာ ဗီတော့ဗ်တိုဗနာ(Sophia Vitovtovna)မှ မြေရှင် ဗာရာဗျို့ဗီး(Vorobyovs)ထံမှရယူခဲ့သော ကျေးရွာဖြစ်သည်။  ပထမမြောက် အလက်ဇန္ဒား(Alexander I of Russia)သည် ကယ်တင်ခြင်း ခရစ်တော် ကာသီဒရယ်(Cathedral of Christ the Saviour)ကို ထိုတောင်ကုန်းပေါ်တွင် ဆောက်လုပ်ရန် ရည်ရွယ်ခဲ့သော်လည်း ၎င်းနောက် ဆက်ခံသူသည် ထိုတည်ဆောက်မှုအား ဆိုင်းငံ့ခဲ့ပြီး ကရင်မလင်အနီးတွင် ပြောင်းလဲတည်ဆောက်ခဲ့သည်။ 

ထိုတောင်ကုန်းပေါ်ရှိ မော်စကို တက္ကသိုလ်နှင့် ထရီနတီ ဘုရားရှိခိုးကျောင်း(Trinity Church)ကဲ့သို့ ထင်ရှားသော အဆောက်အဦများ တည်ရှိသည်။

## ကိုးကား
## ရည်ညွှန်း
* Собрание государственных грамот и договоров, хранящихся в коллегии иностранных дел. ч.1 стр.192. Москва, в типографии Н. С. Всеволожского, 1813
* Тихомиров М. Н. Древняя Москва (XII-XV вв.) : Моск. гос. ун-т им. М. В. Ломоносова М. : Изд-во МГУ, 1947
* Тихомиров М. Н. Труды по истории Москвы. Москва, Издательство: Языки славянской культуры, 2003 — 

## ပြင်ပလင့်များ 
*Satellite picture by Google maps
*photographs and article by Ask Moscow
၂၀၁၃ အရှေ့တောင်အာရှအားကစားပြိုင်ပွဲမှ ဘိလိယက်နှင့်စနူကာအားကစားနည်း

၂၀၁၃ အရှေ့တောင်အာရှအားကစားပြိုင်ပွဲမှ ဘိလိယက်နှင့်စနူကာအားကစားနည်းကို ဒီဇင်ဘာ ၁၃ရက်မှ ၂၀ရက်အထိ ဝဏ္ဏသိဒ္ဓိ ဘိလိယက်နှင့်စနူကာခန်းမတွင် ကျင်းပခဲ့သည်။
## ဆုတံဆိပ်ဇယား
## ကိုးကား
စေတီလှ (စစ်ကိုင်း)

**စေတီလှ**သည် စစ်ကိုင်းမြို့နှင့်အတူ တွဲဖက်ကာ ထင်ရှားသည့် သမိုင်းဝင် စေတီတစ်ဆူ ဖြစ်သည်။ စစ်ကိုင်းအစ စေတီလှဟု ခေါ်ဆိုကြသည်။ စေတီလှ တည်နေရာမှာ စစ်ကိုင်းမြို့၊ လေးကျွန်းအောင်မြေရပ် အနောက်ဘက် မင်းဝံတောင်စွယ်ပေါ်တွင် တည်ရှိသည်။ စေတီလှကို သက္ကရာဇ် ၆၇၇ တွင် အသင်္ခယာ စောယွန်းက တည်ထားခဲ့သည်။ စေတီလှသည် စစ်ကိုင်းမြို့တည် နန်းတည် ကိုးဌာနတွင် တစ်ဆူအပါအဝင်ဖြစ်သော စေတီဖြစ်သည်။ 

## ကိုးကား
အရှင်ပုလိနပူဇကထေရ်

* ပုလိနပူဇက၊ သုဘူတိဝဂ်
* ပုလိနပူဇက၊ ဥမာပုပ္ဖိယဝဂ်
ပုလိနပူဇက၊ သုဘူတိဝဂ်

**အရှင်ပုလိနပူဇကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
ဝိပဿီမြတ်စွာဘုရား ပွင့်တော်မူစဉ် အခါက ဖြစ်၏။ အရှင်ပုလိနပူဇကထေရ် သည် ဝိပဿီမြတ်စွာဘုရား၏ ဗောဓိပင်ရင်းရှိ သဲဟောင်းတို့ကို ဖယ်၍ စင်ကြယ်သော သဲတို့ဖြင့် ဖြန့်ခင်းပေးခဲ့၏။ 

ဤသို့ သဲခင်းခဲ့သော ကောင်းမှုကုသိုလ်ကြောင့် အရှင်ပုလိနပူဇကထေရ်သည် ဤဘဒ္ဒကမ္ဘာမှ ကမ္ဘာသုံးဆယ်ထက်တွင် မဟာပုလိနဟူသော အမည်ဖြင့် စကြဝတေးမင်း ဖြစ်ခဲ့၏။ ဤသို့ ဘဒ္ဒကမ္ဘာမှ ရေတွက်ပါက ကိုးဆယ့်တစ်ကမ္ဘာထက်တွင် သဲလှူခဲ့သည့်အကျိုးကြောင့် အပါယ်လေးဘုံသို့ လုံးဝမကျရောက်ခဲ့ရပေ။

နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပုလိနပူဇကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အန္နသံသာဝက၊ သုဘူတိဝဂ်

**အရှင်အန္နသံသာဝကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
သိဒ္ဓတ္ထဘုရား ပွင့်တော်မူစဉ် အခါက ဖြစ်၏။ အရှင်အန္နသံသာဝကထေရ်သည် မြတ်စွာဘုရားကို ဖူးမြင်ရကာ ပီတိ ဖြစ်လေ၏။ ထို့နောက် မြတ်စွာဘုရားအား ဆွမ်းတို့ဖြင့် လုပ်ကျွေး၏။ ထို့နောက် မြတ်စွာဘုရားသည် ဆွမ်းအနုမောဒနာ ပြုလေ၏။

ထိုသို့ ဆွမ်းလှူခဲ့သည့် အကျိုးကြောင့် အရှင်အန္နသံသာဝကထေရ်သည် အာယုကပ်ပတ်လုံး နတ်ပြည်တွင် နေရ၏။ ဤသို့ ဘဒ္ဒကမ္ဘာမှ ကိုးဆယ့်လေးကမ္ဘာထက်တွင် ဆွမ်းလှူခဲ့သည့်အချိန်မှစကာ အပါယ်လေးဘုံသို့ လုံးဝမကျရောက်ခဲ့ရပေ။

နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အန္နသံသာဝကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်အန္နသံသာဝကထေရ်

* အန္နသံသာဝက၊ သုဘူတိဝဂ်
* အန္နသံသာဝက၊ ဥမာပုပ္ဖိယဝဂ်
ဓူပဒါယက

**အရှင်ဓူပဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
သိဒ္ဓတ္ထဘုရား ပွင့်တော်မူစဉ် အခါက ဖြစ်၏။ အရှင်ဓူပဒါယကထေရ်သည် သိဒ္ဓတ္ထမြတ်စွာဘုရားအား ဂန္ဓကုဋိအား မွှေးကြို်င်နေစေရန် အခိုးအထုံဖြင့် လှူဒါန်းခဲ့၏။ 

ထိုသို့ အခိုးအထုံ လှူဒါန်းခဲ့သည့်အတွက် လူဖြစ်သည့်အခါတွင်လည်းကောင်း၊ နတ်ဖြစ်သည့်အခါတွင်လည်းကောင်း လူခပ်သိမ်း၊ နတ်ခပ်သိမ်းတို့၏ ချစ်ခင်ခြင်း ခံရသူ ဖြစ်ခဲ့၏။ ဤသို့ ဘဒ္ဒကမ္ဘာမှ ကိုးဆယ့်လေးကမ္ဘာထက်တွင် အခိုးအထုံ လှူခဲ့သည့်အချိန်မှစကာ အပါယ်လေးဘုံသို့ လုံးဝမကျရောက်ခဲ့ရပေ။

နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဓူပဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
၂၀၁၃ အရှေ့တောင်အာရှအားကစားပြိုင်ပွဲမှ ဝါတာပိုလိုအားကစားနည်း

{{Infobox sports competition event
| event          = ​ဝါတာပိုလိုအားကစားနည်း
| governing_body = 
| year           = ၂၀၁၃
| image       = Water polo pictogram.svg
|image_size = 100px
| alt            = {}
| caption        = {}
| venue = ဝဏ္ဏသိဒ္ဓိ​ရေကူးကန်
| dates = ၆-၁၀ ဒီဇင်ဘာ ၂၀၁၃
| start_date     = {}
| end_date       = {}
| competitors    = ၅ နိုင်ငံ
| nations        = {}
| teams          = {}
| win_label      = {}
| win_value      = {}
| win_score      = {}
| win_time       = {}
| website        = {}
| gold           = 
| gold_nation    = 
| gold2          = 
| gold2_nation   = 
| gold3          = 
| gold3_nation   = 
| silver         = 
| silver_nation  = 
| silver2        = 
| silver2_nation = 
| silver3        = 
| silver3_nation = 
| bronze         = 
| bronze_nation  = 
| bronze2        = 
| bronze2_nation = 
| bronze3        = 
| bronze3_nation = 
| longnames      = {}
| previous       = ၂၀၁၁
| next           = ၂၀၁၅
}}
၂၀၁၃ အရှေ့တောင်အာရှအားကစားပြိုင်ပွဲမှ ဝါတာပိုလိုအားကစားနည်းကို ​ဇေယျာသီရိ​ရေကူးကန်တွင် ဒီဇင်ဘာ၆ရက်မှ၁၀ရက်အထိကျင်းပခဲ့သည်။ရွှေတံဆိပ် ၁ခု၊​​ငွေတံဆိပ် ၁ခု၊​ကြေးတံဆိပ် ၁ခု၊စုစု​ပေါင်းဆုတံဆိပ် ၃ခုချီးမြှင့်နိုင်ခဲ့သည်။

## ဆုတံဆိပ်ဇယား 
## အမျိုးသားပွဲစဉ်များ 
## ကိုးကား
တိသရဏဂမနိယ

**အရှင်တိသရဏဂမနိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။ ခုနစ်နှစ်သားဖြင့် ရဟန္တာဖြစ်ခဲ့သူလည်း ဖြစ်သည်။

## ဘဝဇာတ်ကြောင်း
### ဝိပဿီဘုရားလက်ထက်
ဝိပဿီမြတ်စွာဘုရား ပွင့်တော်မူချိန် ဖြစ်၏။ ထိုအချိန်တွင် အရှင်တိသရဏဂမနိယထေရ်သည် အမိအဖတို့ကို လုပ်ကျွေးပြုစုနေသည့် လုလင် ဖြစ်၏။ ထိုအချိန်ကာလတွင် လူတို့၏ သက်တမ်းမှာ အနှစ်နှစ်သိန်း ရှိ၏။ လုလင်သည် အမိအဖတို့ကို လုပ်ကျွေးနေရသဖြင့် ရဟန်းအဖြစ်ကို မရပေ။ ထို့ကြောင့် ဝိပဿီမြတ်စွာဘုရား၏ လက်ယာရံအဂ္ဂသာဝကဖြစ်သည့် နိသဘရဟန်းထံတွင် သရဏဂုံသုံးပါး ဆောက်တည်ခံယူ၏။ ထိုသရဏဂုံကို အနှစ်တစ်သိန်း ဆောက်တည်ကျင့်သုံးခဲ့၏။

### စည်းစိမ်တို့ကို ခံစားရခြင်း
သရဏဂုံသုံးပါးကို ဆောက်တည်ခဲ့သည့်အတွက် သေလွန်သော် များစွာသော အကျိုးကျေးဇူးတို့ကို ခံစားခဲ့ရ၏။ သေလွန်သည့်အခါတွင် တာဝတိံသာနတ်ပြည်သို့ ရောက်ခဲ့၏။ အကြိမ်ရှစ်ဆယ် သိကြားမင်းအဖြစ်ကို ရခဲ့၏။ ခုနစ်ဆယ့်ငါးကြိမ် စကြဝတေးမင်း ဖြစ်ခဲ့၏။ ပဒေသရာဇ်မင်းအဖြစ်မူ မရေတွက်နိုင်အောင် ဖြစ်ခဲ့၏။

ထိုကဲ့သို့ သရဏဂုံသုံးပါးကို ဆောက်တည်ခဲ့သည့် ဘဝမှစ၍ အရှင်တိသရဏဂမနိယထေရ်သည် မကောင်းသူတို့ ကျရောက်ရသည့် အပါယ်လေးဘုံသို့ လုံးဝမကျရောက်ခဲ့ရပေ။

### ဂေါတမမြတ်စွာဘုရားလက်ထက်
နောက်ဆုံးဘဝတွင် သာဝတ္ထိပြည်တွင် ကြွယ်ဝချမ်းသာသော အမျိုး၌ လူဖြစ်၏။ တစ်နေ့သောအခါ ကလေးသူင်တို့ဖြင့် မြို့သို့ထွက်ကာ သွားရာ ရဟန်းတစ်ပါးနှင့် ကြုံကြိုက်၏။ ထိုရဟန်းသည် အရှင်တိသရဏဂမနိယထေရ်ကို သရဏဂုံပေး၏။ ထိုသို့ သရဏဂုံပေးသောအခါ အရှင်တိသရဏဂမနိယထေရ်သည် ယခင်ဘဝက ဆောက်တည်ခဲ့သည့် သရဏဂုံကို သတိရကာ ထိုနေရာတွင်ပင် အရဟတ္တဖိုလ်သို့ ရောက်လေ၏။ ထိုသို့ ရဟန္တာဖြစ်သည့်အချိန်တွင် အရှင်တိသရဏဂမနိယထေရ်သည် ခုနစ်နှစ်သား အရွယ်သာ ဖြစ်၏။ ထို့နောက် မြတ်စွာဘုရား၏ သာသနာတော်တွင် ရဟန်းပြုလေ၏။

## ကိုးကား
စစ်တကောင်းတောင်တန်းဒေသ

**စစ်တကောင်းတောင်တန်းဒေသ** (CHT; ဘင်္ဂါလီ: পার্বত্য চট্টগ্রাম, *Parbotto Choŧŧogram*) သည် ဘင်္ဂလားဒေ့ရှ်နိုင်ငံ အရှေ့တောင်ပိုင်းရှိ စစ်တကောင်းပြည်နယ်ရှိ ဒေသတစ်ခု ဖြစ်ပြီး မြန်မာ၊ အိန္ဒိယနှင့် ဘင်္ဂလားဒေ့ရှ် သုံးနိုင်ငံနယ်စပ်တွင် တည်ရှိသည်။  ကျယ်ဝန်းပြီး၊ ၁၉၈၄ ခုနှစ်မတိုင်မီက ခရိုင်တစ်ခုအနေဖြင့် တည်ရှိခဲ့ကာ နောက်ပိုင်းတွင် ခါဂရာချဟာရီခရိုင်၊ ရန်ဂါမတီခရိုင်နှင့် ဘင်ဒရိုဘင်ခရိုင် အဖြစ် ခရိုင်သုံးခုအဖြစ် ဖွဲ့စည်းခဲ့သည်။ မြေမျက်နှာသွင်ပြင်အားဖြင့် ဘင်္ဂလားဒေ့ရှ်နိုင်ငံတွင် တစ်ခုတည်းသော တောင်တန်းထူထပ်သော ဒေသတစ်ခု ဖြစ်သည်။
ဓာတ်လှေကား

မြန်မာလို ဓာတ်လှေကား လို့ခေါ်ဆိုတဲ့ Elevator or Lift ဘယ်ကဆင်းသက်လာသလည်းဆိုတာစိတ်ဝင်စားဖို့ကောင်းပါတယ်။
ဥတ္တိယ

**အရှင်ဥတ္တိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### သိဒ္ဓတ္ထမြတ်စွာဘုရားလက်ထက်
သိဒ္ဓတ္ထမြတ်စွာဘုရား ပွင့်တော်မူစဉ် အခါက ဖြစ်၏။ အရှင်ဥတ္တိယထေရ်သည် ထိုအချိန်တွင် စန္ဒဘာဂါမြစ်ကမ်းတွင် မိကျောင်းတစ်ကောင် ဖြစ်နေ၏။ တစ်နေ့သောအခါ မြတ်စွာဘုရားသည် တစ်ဖက်ကမ်းသို့ ကူးလိုသည်ကို မိကျောင်းသည် “မိမိအား စီးပါ၊ တစ်ဖက်ကမ်းသို့ ပို့ဆောင်ပေးပါမည်” ဟု ဆို၏။ ထို့နောက် မြတ်စွာဘုရားအား တစ်ဖက်ကမ်းသို့ ပို့ဆောင်ပေးခဲ့၏။

### အကျိုးခံစားရခြင်း
ထို့နောက် မိကျောင်းသည် သေလွန်သောအခါ နတ်ပြည်သို့ရောက်ခဲ့၏။ ခုနစ်ကြိမ် သိကြားမင်းအဖြစ်ကို ရ၏။ သုံးကြိမ် စကြဝတေးမင်း ဖြစ်ခဲ့၏။ 

ဤသို့ ဘဒ္ဒကမ္ဘာမှ ရေတွက်ပါက ကိုးဆယ့်လေးကမ္ဘာထက်တွင် မြတ်စွာဘုရားကို တစ်ဖက်ကမ်းသို့ ပို့ပေးခဲ့သည့် အကျိုးကြောင့် အပါယ်လေးဘုံသို့ လုံးဝမကျရောက်ခဲ့ရပေ။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဥတ္တိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ခေါမဒါယက

**အရှင်ခေါမဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက်
ဝိပဿီမြတ်စွာဘုရား ပွင့်တော်မူစဉ် အခါက ဖြစ်၏။ ထိုအချိန်တွင် အရှင်ခေါမဒါယကထေရ် သည် ဗန္ဓုမတီမြို့တွင် ကုန်သည်တစ်ယောက် ဖြစ်နေ၏။ ထိုကုန်သည်သည် ဝိပဿီမြတ်စွာဘုရားအား ခေါမတိုင်းဖြစ် အဝတ်အထည်တို့ကို လှူဒါန်းခဲ့၏။ 

### အကျိုးခံစားရခြင်း
သေလွန်သောအခါတွင်လည်း ဤဘဒ္ဒကမ္ဘာမှ တစ်ဆယ့်ခုနစ်ကမ္ဘာထက်တွင် လေးကျွန်းလုံးကို အစိုးရသည့် သိန္ဓဝသန္ဓနအမည်ရှိသည့် စကြဝတေးမင်း ဖြစ်ခဲ့၏။

ဤသို့ ဘဒ္ဒကမ္ဘာမှ ရေတွက်ပါက ကိုးဆယ့်တစ်ကမ္ဘာထက်တွင် မြတ်စွာဘုရားကို အဝတ်အထည်များကို လှူဒါန်းခဲ့သည့် အကျိုးကြောင့် အပါယ်လေးဘုံသို့ လုံးဝမကျရောက်ခဲ့ရပေ။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ခေါမဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဧကဉ္ဇလိက၊ သုဘူတိဝဂ်

**အရှင်ဧကဉ္ဇလိကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက်
ဝိပဿီမြတ်စွာဘုရား ပွင့်တော်မူစဉ် အခါက ဖြစ်၏။ အရှင်ဧကဉ္ဇလိကထေရ် သည် မြတ်စွာဘုရားအား လမ်းခရီး၌ တွေ့လေ၏။ ထိုအခါ ကြည်ညိုသောစိတ်ဖြင့် လက်အုပ်တစ်ကြိမ်ချီကာ ရှိခိုး၏။

### အကျိုးခံစားရခြင်း
ဤသို့ ဘဒ္ဒကမ္ဘာမှ ရေတွက်ပါက ကိုးဆယ့်တစ်ကမ္ဘာထက်တွင် မြတ်စွာဘုရားကို လက်အုပ်ချီကာ ရှိခိုးခဲ့ရသည့် အကျိုးကြောင့် အပါယ်လေးဘုံသို့ လုံးဝမကျရောက်ခဲ့ရပေ။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဧကဉ္ဇလိကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ဧကဉ္ဇလိကထေရ်

* ဧကဉ္ဇလိက၊ သုဘူတိဝဂ်
* ဧကဉ္ဇလိက၊ သုဝဏ္ဏဗိဗ္ဗောဟနဝဂ်
အိုလံပစ်ပြိုင်ပွဲတွင် မြန်မာအသင်း၏ အလံကိုင်ဆောင်သူများ

**အိုလံပစ်ပြိုင်ပွဲများတွင် မြန်မာအသင်း၏ နိုင်ငံတော်အလံကို ကိုင်ဆောင်သူများ**စာရင်းဖြစ်သည်။

## ဆက်စပ်ကြည့်ရှုရန်
*မြန်မာအသင်း၏ အိုလံပစ်ပြိုင်ပွဲရလဒ်

## ကိုးကား 
ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
၂၀၁၃ အရှေ့တောင်အာရှအားကစားပြိုင်ပွဲမှ မြားပစ်အားကစားနည်း

{{Infobox sports competition event
| event          = မြားပစ်အားကစားနည်း
| governing_body = 
| year           = ၂၀၁၃
| image       = Archery pictogram.svg
|image_size = 100px
| alt            = {}
| caption        = {}
| venue = ဝဏ္ဏသိဒ္ဓိ မြားပစ်ကွင်း
| dates = ၁၂-၁၇ ဒီဇင်ဘာ ၂၀၁၃
| start_date     = {}
| end_date       = {}
| competitors    = 
| nations        = {}
| teams          = {}
| win_label      = {}
| win_value      = {}
| win_score      = {}
| win_time       = {}
| website        = {}
| gold           = 
| gold_nation    = 
| gold2          = 
| gold2_nation   = 
| gold3          = 
| gold3_nation   = 
| silver         = 
| silver_nation  = 
| silver2        = 
| silver2_nation = 
| silver3        = 
| silver3_nation = 
| bronze         = 
| bronze_nation  = 
| bronze2        = 
| bronze2_nation = 
| bronze3        = 
| bronze3_nation = 
| longnames      = {}
| previous       = ၂၀၁၁
| next           = ၂၀၁၅
}}
**၂၀၁၃ အရှေ့တောင်အာရှ အားကစားပြိုင်ပွဲမှ မြားပစ်အားကစားနည်း**ကို နေပြည်တော်ရှိ ဝဏ္ဏသိဒ္ဓိမြားပစ်ကွင်းတွင် ဒီဇင်ဘာ၁၂ ရက်မှ ၁၇ ရက်နေ့အထိ ကျင်းပခဲ့သည်။ နိုင်ငံအသီးသီးမှ ဝင်ရောက်ယှဉ်ပြိုင်သူ ၁၀၃ ဦးရှိပြီး ရွှေတံဆိပ် ၁၀ ခု၊ ငွေတံဆိပ် ၁၀ ခု၊ ကြေးတံဆိပ် ၁၀ ခု၊ စုစုပေါင်းဆုတံဆိပ် ၃၀ ချီးမြှင့်နိုင်ခဲ့သည်။

## ဆုတံဆိပ်ဇယား 
## ကိုးကား
NGC 3311

**NGC 3311** သည် ဧရာမ ဘဲဥပုံစံ ဂလက်ဆီဖြစ်ပြီး ကမ္ဘာမြေမှ အလင်းနှစ် ၁၉၀ မီလီယံ ကွာဝေးသော ဟိုက်ဒရာ ကြယ်စုတန်း၌ တည်ရှိသည်။ ယင်းအား နက္ခတ္တပညာရှင် ဂျွန် ဟာရှယ်ဆိုသူက ၁၈၃၅ မတ်လ ၃၀ ရ်နေ့တွင် ရှာဖွေတွေ့ရှိခဲ့သည်။ NGC 3311 သည် Hydra Cluster ၏ အတောက်ပဆုံး အဖွဲ့ဝင်တစ်ခုဖြစ်ကာ NGC 3309 နှင့်အတူ Hydra Cluster အလယ်နေရာအား လွှမ်းမိုးထားသည်။

## ကိုးကား
ပဉ္စသီလသမာဒါနိယ

**အရှင်ပဉ္စသီလသမာဒါနိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### အနောမဒဿီဘုရားလက်ထက်
အနောမဒဿီဘုရား ပွင့်တော်မူချိန် ဖြစ်၏။ ထိုအချိန်တွင် အရှင်ပဉ္စသီလသမာဒါနိယထေရ်သည် စန္ဒဝတီမြို့တွင် သူတစ်ပါး အမှုထမ်းဖြစ်၏။ ထို့ကြောင့် ရဟန်းပြု၍ ရဟန်းအဖြစ်ကို မရပေ။ ထို့ကြောင့် အမှုထမ်းလုလင်သည် အနေမဒဿီမြတ်စွာဘုရား၏ တပည့်ဖြစ်သူ နိဘသထေရ်ထံတွင် ငါးပါးသီလကို ခံယူကာ ကောင်းမွန်စွာဆောက်တည်ခဲ့၏။ ထိုအချိန်တွင် လူတို့၏ သက်တမ်းသည် အနှစ်တစ်သိန်း ဖြစ်၏။ လုလင်သည် အနှစ်တစ်သိန်းပတ်လုံး ငါးပါးသီလကို စောင့်ရှောက်ခဲ့၏။

### ငါးပါးသီလဆောက်တည်ခြင်း၏ အကျိုးခံစားရခြင်း
သေလွန်သောအခါ လုလင်သည် တာဝတိံသာနတ်ပြည်သို့ ရောက်၏။ ထို့နောက် နတ်သမီးတို့ခြံရံကာ နတ်စည်းစိမ်ကို ခံစားရ၏။ ထို့ပြင် စကြဝတေးမင်းအဖြစ် ခုနစ်ဆယ့်ငါးကြိမ် ဖြစ်၏။ ပဒေသရာဇ်မင်းအဖြစ်မူ မရေတွက်နိုင်အောင် ဖြစ်ခဲ့၏။

ဤသို့ ဘဒ္ဒကမ္ဘာမှ ရေတွက်ပါက မရေတွက်င်သော ကာလက ဆောက်တည်ခဲ့သည့် ငါးပါးသီလကြောင့် အပါယ်လေးပါးသို့ လုံးဝမကျရောက်ခဲ့ရပေ။

### ဂေါတမမြတ်စွာဘုရားလက်ထက်
နောက်ဆုံးဘဝတွင် အရှင်ပဉ္စသီလသမာဒါနိယထေရ်သည် ဝေသာလီပြည်တွင် ဥစ္စာရှိသော မဟာသလ မျိုးတွင် ဖြစ်၏။ ဝါဆိုခါနီးသော် မိခင်ဖခင်တို့သည် ငါးပါးသီလဆောက်တည်ကြသည်ကို ကြားလေ၏။ ထိုအခါ အရှင်ပဉ္စသီလသမာဒါနိယထေရ်သည် ယခင်ဘဝက ဆောက်တည်ခဲ့သည်ကို သတိရကာ တစ်ထိုင်တည်း ထိုနေရာတွင်ပင် အရဟတ္တဖိုလ်သို့ ရောက်လေ၏။

## ကိုးကား
မဟာကစ္စာန

**အရှင်မဟာကစ္စာနထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### ပဒုမုတ္တရမြတ်စွာဘုရားလက်ထက် 
ပဒုမုတ္တရမြတ်စွာဘုရား ပွင့်တော်မူစဉ် အခါက ဖြစ်၏။ အရှင်မဟာကစ္စာနထေရ် သည် မြတ်စွာဘုရား၏ ဂန္ဓကုဋိတွင် နေရာပလ္လင်ပြုလုပ်လှူဒါန်းခဲ့၏။ ထို့ပြင် ထီး၊ သားမြီးငယ်တို့ကိုလည်း လှူဒါန်းခဲ့၏။ ထို့နောက် မြတ်စွာဘုရားသည် အရှင်မဟာကစ္စာနထေရ် ၏ အလှူအတွက် တရားဟောကြားတော်မူ၏။

### အကျိုးခံစားရခြင်း
မြတ်စွာဘုရားသည် အရှင်မဟာကစ္စာနထေရ် အား “အယုကပ်သုံးဆယ်ပတ်လုံး သိကြားမင်း ဖြစ်မည်။ လူ့ပြည်တွင် ‘ပဘဿရ’ အမည်ဖြင့် စကြဝတေးမင်း ဖြစ်မည်။ နောက်ဆုံးတွင် ဂေါတမမြတ်စွာဘုရား လက်ထက်တွင် ‘ကစ္စာန’ အမည်ဖြင့် ပုဏ္ဏားဖြစ်ကာ သာသနာတော်တွင် ရဟန်းပြုလိမ့်မည်” ဟု မိန့်တော်မူ၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်မဟာကစ္စာနထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
မြလေးစိန်

**ဒေါက်တာမြလေးစိန်** သည် ကျန်းမာရေးနှင့် အားကစား ဝန်ကြီးဌာန၏ ဒုတိယဝန်ကြီးအဖြစ် တာဝန်ထမ်းဆောင်ခဲ့သူဖြစ်သည်။ ယခင်က မြန်မာနိုင်ငံ၏ ကြက်တောင်ရိုက်အားကစားသမား တစ်ဦး ဖြစ်သည်။ သူမ၏ ပညာရပ်များနှင့် ကြိုးပမ်းမှုများကြောင့် ကမ္ဘာ့အားကစားလောကတွင် ထင်ရှားသူ ဖြစ်သည်။ အာရှကြက်တောင်ကောင်စီ၏ women in badminton ကော်မတီ၏ ဒုဥက္ကဋ္ဌလည်းဖြစ်သည်။

## ပညာ​ရေး 
သူမသည် ငယ်စဉ်ကပင် မြန်မာနိုင်ငံအားကစားကဏ္ဍတွင် ပါဝင်ခဲ့ပြီး ၁၉၈၂ ခုနှစ်၌ ရန်ကုန်ဆေးတက္ကသိုလ် ၁ မှ M.B.B.S ဘွဲ့ရရှိခဲ့သည်။ ထိုစဉ်ကတည်းက အားကစားဆေးပညာနယ်ပယ်ထဲသို့ ဝင်ရောက်ခဲ့သည်။ စင်ကာပူအားကစားကောင်စီမှ Postgraduate Training Sports Medicine၊ နယူးဆောက်ဝေးတက္ကသိုလ်မှ MSpMed (Master of Sports Medicine) နှင့် PhD (Sports Medicine & Shoulder) ဘွဲ့များ ရရှိခဲ့သည်။

ဒေါက်တာမြလေးစိန်သည် ကျန်းမာရေးနှင့်အားကစားဝန်ကြီးဌာနလက်အောက်ရှိကျောင်းများ၊ စစ်ဆေးတက္ကသိုလ်၊ ပညာရေးဝန်ကြီးဌာနလက်အောက်မှ ဒဂုံနှင့်ရတနာပုံတက္ကသိုလ် စသည့်ကျောင်းများမှ ဘွဲ့ကြိုကျောင်းသားများ၊ ဘွဲ့လွန်ကျောင်းသားများ၊ ဆရာဝန်များကို ပြင်ပပညာရှင်အဖြစ် ပို့ချလျက်ရှိသည်။ ထို့အပြင် ပြည်တွင်းပြည်ပအားကစားအဖွဲ့ချုပ်များကိုပါ အကူအညီပေးလျက်ရှိသည်။

## အားကစားကဏ္ဍ
သူမသည် အားကစားနှင့်ပက်သက်လျှင် အမြဲတက်ကြွသူဖြစ်ကာ နိုင်ငံတကာတွင် မြန်မာ့ကိုယ်စားပြုအဖြစ် ၁၅နှစ်တာ ယှဉ်ပြိုင်ခဲ့သည်။ မြန်မာကြက်တောင်အားကစားအဖွဲ့ချုပ်၏ ဒုတိယဥက္ကဋ္ဌ လည်းဖြစ်ခဲ့သည်။ ဒေါက်တာမြသည် ဘောလုံး၊ကြက်တောင်၊အလေးမအားကစားများနှင့် အိုလံပစ်ပြိုင်ပွဲတို့တွင် ဆရာဝန်အဖြစ် တာဝန်ထမ်းဆောင်ခဲ့သေးသည်။၂၀၁၃ အရှေ့တောင်အာရှအားကစားပြိုင်ပွဲတွင် အရှေ့တောင်အာရှအားကစားအဖွဲ့ချုပ် ဆေးကော်မတီ၏ ဥက္ကဋ္ဌ၊တားမြစ်ဆေးကော်မတီဥက္ကဋ္ဌ နှင့် ၂၇ကြိမ်မြောက် အရှေ့တောင်အာရှအားကစားပြိုင်ပွဲ၏ ဆေးဘက်ဆိုင်ရာအရာရှိချုပ်အဖြစ် တာဝန်ထမ်းဆောင်ခဲ့သည်။

သူမသည် နိုင်ငံတကာ အားကစားလောကတွင် တာဝန်ထမ်းဆောင်ခဲ့သည်သာမက မြန်မာပြည်၏အားကစားတိုးတက်ရေးကိုလည်း ကြိုးပမ်းနေသူလည်းဖြစ်သည်။ အားကစားဝန်ကြီးဌာန အားကစားကျန်းမာ​ရေးဌာနတွင် ညွှန်ကြား​ရေးမှူးအဖြစ် လုပ်ကိုင်ခဲ့သည်။၂၀၁၆ခုနှစ်နောက်ပိုင်းတွင် ကျန်းမာရေးနှင့် အားကစားဝန်ကြီးဌာန၌ အားကစားရေးရာ ကျွမ်းကျင်ပညာရှင်အဖြစ် တာဝန်ထမ်းဆောင်ခဲ့သည်။ ဝန်ကြီးဌာန ၂ ခုကို ပူးပေါင်းပြီး အနည်းငယ်လစ်ဟာနေသော အားကစားပိုင်းဆိုင်ရာကို ဝန်ကြီးကိုယ်စား စွမ်းစွမ်းတမံဆောင်ရွက်ရန် ၂၀၁၈ ခုနှစ် ဇူလိုင် ၂ ရက်နေ့တွင် ကျန်းမာရေးနှင့် အားကစား ဒုဝန်ကြီးအဖြစ် သမ္မတဦးဝင်းမြင့်က ခန့်အပ်ခဲ့သည်။မြန်မာနိုင်ငံ အမျိုးသမီး အားကစားအဖွဲ့ချုပ် တွင်လည်း နာယကအဖြစ် ဆောင်ရွက်ခဲ့သည်။

၂၀၂၁ ခုနှစ် ဖေဖော်ဝါရီလ ၁ ရက်နေ့ စစ်အာဏာသိမ်းမှုတွင် ဒုတိယဝန်ကြီးအဖြစ်မှ ရပ်စဲခံခဲ့ရသည်။

## ကိုးကား 
ကဏ္ဍ:မြန်မာ အမျိုးသမီး အားကစားသမားများ

ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
သာဂတ

**အရှင်သာဂတထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### ပဒုမုတ္တရမြတ်စွာဘုရားလက်ထက် 
ပဒုမုတ္တရမြတ်စွာဘုရား ပွင့်တော်မူစဉ် အခါက ဖြစ်၏။ အရှင်သာဂတထေရ် သည် ထိုအချိန်က ‘သောဘိတ’ အမည်ရသည့် ပုဏ္ဏားဖြစ်၏။ တစ်နေ့သောအခါ ပုဏ္ဏားသည် တပည့်တို့ဖြင့် မြတ်စွာဘုရား ရှိရာသို့ သွားတော်မူ၏။ ထိုအခါ မြတ်စွာဘုရားသည် ပုဏ္ဏားအား တရားဟောကြားတော်မူ၏။ ထို့နောက် ပုဏ္ဏားသည် မြတ်စွာဘုရား၏ ဂုဏ်ကျေးဇူးတို့ကို ချီးမွမ်းပြောဆို၏။ 

### အကျိုးခံစားရခြင်း
ထို့အခါပဒုမုတ္တရမြတ်စွာဘုရားသည် ပုဏ္ဏားအား ရွှင်လန်းစွာ ငါဘုရားကို ချီးမွမ်းသည့်အကျိုးကြောင့် “အာယုကပ်တစ်သိန်းတို့ပတ်လုံး နတ်ပြည်၌ ဖြစ်မည်။ ထို့နောက် တုသိတာနတ်ပြည်မှ လွန်ခဲ့ပါက ဂေါတမမြတ်စွာဘုရားထက်ထက်တွင် ‘သာဂတ’ အမည်ဖြင့် တပည့်သာဝက ဖြစ်မည်” ဟု မိန့်တော်မူ၏။

### ဂေါတမမြတ်စွာဘုရားလက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သာဂတထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အာယာဂဒါယက

**အရှင်အာယာဂဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### သိခီမြတ်စွာဘုရားလက်ထက် 
သိခီမြတ်စွာဘုရားပွင့်တော်မူစဉ် အခါက ဖြစ်၏။ ထိုမြတ်စွာဘုရားသည် ပရိနိဗ္ဗာန်ပြုသောအခါ အရှင်အာယာဂဒါယကထေရ် သည် ပုထိုးစေတီကို ရှိခိုး၏။ ထို့နောက် ဆွမ်းစားကျောင်းဆောင်ကို ပြုလုပ်လှူဒါန်းခဲ့၏။

### အကျိုးခံစားရခြင်း
အရှင်အာယာဂဒါယကထေရ်သည် ရှစ်ကမ္ဘာတို့ပတ်လုံး လူ့ဘဝနှင့် မရောပြွမ်းဘဲ နတ်ပြည်၌ နေခဲ့ရ၏။ ကျန်သောဘဝတို့တွင်မူ လူ့ဘဝ၊ နတ်ဘဝတို့တွင် ကျင်လည်ခဲ့ရ၏။ ထို့ပြင် စကြမင်းအဖြစ် အကြိမ်သုံးဆယ် ဖြစ်ခဲ့၏။
ဤဘဒ္ဒကမ္ဘာမှ သုံးဆယ့်တစ်ကမ္ဘာထက်တွင် ဆွမ်းစားကျောင်းဆောင်ကို အလှူပြုခဲ့သည့်အချိန်မှစကာ အရှင်လသုဏဒါယကထေရ် သည် အပါယ်လေးဘုံသို့ လုံးဝမကျရောက်ခဲ့ရပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အာယာဂဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ကုဏ္ဍဓာန

**အရှင်ကုဏ္ဍဓာနထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။ ဤမထေရ်သည် အသိတိမဟာသာဝက (= ၈၀-သော တပည့်ကြီး)များတွင် တစ်ပါးအပါအဝင် ဖြစ်သည်။  ပဌမသလာကဂ္ဂါဟဧတဒဂ်ရ = ရှေးဦးစွာ စာရေးတံခဲကို ယူသူများတွင် အမြတ်ဆုံးဟု ချီးကျူးခံရသော မထေရ်ဖြစ်သည်။  

### ရှေးဘဝက ဆုတောင်း
လွန်ခဲ့သော ဘဝတစ်ခု၌ အရှင်ကုဏ္ဍဓာနမထေရ်သည် ပဒုမုတ္တရမြတ်စွာဘုရားလက်ထက်တွင် အမျိုးကောင်းသား ဖြစ်ခဲ့ပါသည်။ ဘုရားရှင်၏ တရားတော်ကို နာကြားရင်း မြတ်စွာဘုရားက ရဟန်းတစ်ပါးကို **စာရေးတံမဲကို ရှေးဦးစွာ ရယူသော ရဟန်းတို့တွင် အသာဆုံး အမြတ်ဆုံး** ဧတဒဂ်ဘွဲ့ ချီးမြှောက်သည်ကို တွေ့မြင်ခဲ့ရသည်။ ထို့ကြောင့် ထိုရာထူးကို ရရှိရန် ဆုတောင်းခဲ့ပါသည်။ ပဒုမုတ္တရမြတ်စွာဘုရားလည်း ဤအမျိုးကောင်းသား၏ ဆုတောင်း ပြည့်မည်ဟု ဗျာဒိတ်ပေးခဲ့ပါသည်။

### မကောင်းမှု အကုသိုလ်ကံ
ဘုမ္မစိုးနတ်ဘဝတွင် ကဿပမြတ်စွာဘုရားလက်ထက်၌ သူငယ်ချင်း ရဟန်းနှစ်ပါး၏ ချစ်ကြည်မှုကို စုံစမ်းလိုစိတ်ဖြင့် မာယာ သုံးကာ စိတ်ဝမ်းကွဲအောင် ပြုလုပ်ခဲ့ပါသည်။

### ဝဋ်လည်ခြင်း
သာဝတ္ထိပြည် ပုဏ္ဏားမျိုး၌ ဖွားမြင်ခဲ့သည်၊ ငယ်မည်မှာ “ဓာန”ဖြစ်သည်၊ အရွယ်ရောက်၍ လူလားမြောက်သောအခါ ဘုရားသခင်၏တရားတော်ကို နာကြားရ၍ “သဒ္ဓါပဗ္ဗဇ္ဇိတ” ရဟန်းအဖြစ်ကို ခံယူခဲ့သည်။ ရဟန်းပြုပြီးနောက် မထေရ်သည် ရွာသို့ ဆွမ်းခံဝင်သည်ဖြစ်စေ၊ ကျောင်းသို့ ပြန်ကြွသည်ဖြစ်စေ တန်ဆာဆင်ထားသော မိန်းမရုပ်တစ်ရုပ်က အမြဲ နောက်က လိုက်နေခဲ့သည်။ မထေရ်ကိုယ်တိုင် မမြင်ရသော်လည်း သူတစ်ပါးက မြင်ကြသောကြောင့် ကဲ့ရဲ့ ပြောင်လှောင်ခြင်းကို ခံရပါသည်။ ထိုအကြောင်းကြောင့်ပင် **ကုဏ္ဍဓာန** ဟုတွင်တွင် ကျော်ကြားခဲ့ပါသည်။ 

### ကောသလမင်းကြီး၏ စုံစမ်းခြင်း
ကောသလမင်းကြီးသည် မထေရ်အကြောင်းကို ကြားသိတော်မူ၍ စုံစမ်း စစ်ဆေးစေခဲ့ပါသည်။ ကိုယ်တော်တိုင်လည်း မထေရ်ထံ သွားရောက် စုံစမ်းတော်မူသောအခါ ထိုမိန်းမရုပ်သည် မထေရ်၏ ကံကြောင့် ဖြစ်ပေါ်လာသော ဝိပါက်ရုပ်သာဖြစ်ကြောင်း သိတော်မူပါသည်။ ထို့နောက် မင်းကြီးသည် မထေရ်အား ပစ္စည်းလေးပါးတို့ဖြင့် ထောက်ပံ့ခဲ့ပြီး မထေရ်သည် တရားအားထုတ်၍ အရဟတ္တဖိုလ်သို့ ရောက်ရှိတော်မူကာ ဝဋ်ကြွေးမှ လွတ်မြောက်ခဲ့လေသည်။
### ဆက်စပ်ဖတ်ရှုရန်
* အရှင်ကုဏ္ဍဓာန မထေရ်အကြောင်း
### ကိုးကား
ကပ္ပရုက္ခိယ

**အရှင်ကပ္ပရုက္ခိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### သိဒ္ဓတ္ထမြတ်စွာဘုရားလက်ထက် 
သိဒ္ဓတ္ထမြတ်စွာဘုရား၏ ပုထိုးစေတီရှေ့တွင် ဆန်းကြယ်သည့် ပုဆိုးတို့ကို ချိတ်ဆွဲကာ အရှင်ကပ္ပရုက္ခိယထေရ်သည် ပဒေသာပင်ကို  လှူဒါန်းခဲ့၏။ 

### အကျိုးခံစားရခြင်း
ထိုသို့ လှူဒါန်းခဲ့ရသည့်  ဖြစ်သောဘဝတိုင်းတွင် ပဒေသာပင်တို့သည် အရှင်ကပ္ပရုက္ခိယထေရ်၏ အိမ်တံခါးတွင် တင့်တယ်လျက် ရှိ၏။ ထို့ပြင် ပရိသတ်အားလုံးတို့သည် ထိုပဒေသာပင်မှ ပုဆိုးကို ဝတ်ဆင်ရ၏။ ဤဘဒ္ဒကမ္ဘာမှ ခုနစ်ကမ္ဘာထက်တွင် ရတနာခုနစ်ပါးနှင့် ပြည့်စုံသည့် သုစေဠ အမည်ရှိသည့် စကြဝတေးမင်း ရှစ်ကြိမ်တိုင် ဖြစ်ခဲ့၏။

ဤဘဒ္ဒကမ္ဘာမှ ကိုးဆယ့်လေးကမ္ဘာထက်တွင် ပဒေသာပင် အလှူပြုခဲ့သည့်အချိန်မှစကာ အရှင်ကပ္ပရုက္ခိယထေရ် သည် အပါယ်လေးဘုံသို့ လုံးဝမကျရောက်ခဲ့ရပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ကပ္ပရုက္ခိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ကဏ္ဍ:မထေရ်များကဏ္ဍ:ရဟန္တာများ
ဓမ္မစက္ကိက

**အရှင်ဓမ္မစက္ကိကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### သိဒ္ဓတ္ထမြတ်စွာဘုရားလက်ထက် 
သိဒ္ဓတ္ထမြတ်စွာဘုရားပွင့်တော်မူစဉ် အခါက ဖြစ်၏။ အရှင်ဓမ္မစက္ကိကထေရ် သည် ထိုမြတ်စွာဘုရား၏ နေရာတော်မြတ်ရှေ့မှောက်တွင် ခြင်္သေ့ရုပ်တပ်ထားသည့် တရားစကြာကို လှူဒါန်းခဲ့၏။ 

### အကျိုးခံစားရခြင်း
ထိုသို့ လှူဒါန်းခဲ့ရသည့် အကျိုးကျေးဇူးကြောင့် တူရိယာ၊ အခြံအရံတို့ဖြင့် အခါခပ်သိမ်း နေခဲ့ရ၏။ ထို့ပြင် ဤဘဒ္ဒကမ္ဘာမှ တစ်ဆယ့်တစ်ကမ္ဘာထက်တွင် သဟဿရာဇ ဟူသောအမည်ဖြင့် စကြဝတေးမင်း ရှစ်ကြိမ်တိုင်တိုင် ဖြစ်ခဲ့၏။
ဤဘဒ္ဒကမ္ဘာမှ ကိုးဆယ့်လေးကမ္ဘာထက်တွင်တရားစကြာကို အလှူပြုခဲ့သည့်အချိန်မှစကာ အရှင်ဓမ္မစက္ကိကထေရ် သည် အပါယ်လေးဘုံသို့ လုံးဝမကျရောက်ခဲ့ရပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဓမ္မစက္ကိကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အဓိမုတ္တ

**အရှင်အဓိမုတ္တထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### အတ္ထဒဿီမြတ်စွာဘုရားလက်ထက် 
အတ္ထဒဿီမြတ်စွာဘုရားပွင့်တော်မူစဉ် အခါက ဖြစ်၏။ အရှင်အဓိမုတ္တထေရ် သည် မြတ်စွာဘုရား ပရိနိဗ္ဗာန်ပြုပြီးချိန်တွင် ရဟန်းသံဃာကို ဆွမ်းလုပ်ကျွေးလှူဒါန်းခဲ့၏။ 

### အကျိုးခံစားရခြင်း
ဤဘဒ္ဒကမ္ဘာမှ တစ်ထောင့်ရှစ်ရာသော ကမ္ဘာထက်တွင် ဆွမ်းအလှူပြုခဲ့သည့်အချိန်မှစကာ အရှင်အဓိမုတ္တထေရ်  သည် အပါယ်လေးဘုံသို့ လုံးဝမကျရောက်ခဲ့ရပေ။ ထို့ပြင် ဖြစ်သောဘဝတို့တိုင်းတွင်လည်း သတ္တဝါတို့ကို ဂုဏ်အားဖြင့် လွှမ်းမိုးနိုင်ခဲ့ခြင်း အကျိုးကျေးဇူးများ ခံစားခဲ့ရသည်။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အဓိမုတ္တထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
မောဃရာဇ၊ ကုဏ္ဍဓာနဝဂ်

**အရှင်မောဃရာဇထေရ်** သည် မြတ်စွာဘုရား၏ သာသနာတော်ရှိ ဧတဒဂ်ရ ရဟန်းတစ်ပါး ဖြစ်၏။

## ဘဝဇာတ်ကြောင်း
### အတ္ထဒဿီမြတ်စွာဘုရားလက်ထက် 
အတ္ထဒဿီမြတ်စွာဘုရားပွင့်တော်မူစဉ် အခါက ဖြစ်၏။ အရှင်မောဃရာဇထေရ် သည် လမ်းခရီး၌ ကြွတော်မူ၏။ ထိုအချိန်တွင် အရှင်မောဃရာဇထေရ်သည် တပည့်တို့ဖြင့် အိမ်မှ ထွက်ခဲ့ရာ မြတ်စွာဘုရားအား တွေ့မြင်၏။ ထိုနောက် မြတ်စွာဘုရားအား ကြည်လင်သောစိတ်ဖြင့် ရှိခိုးကာ မြတ်စွာဘုရားအား ချီးမွမ်းပြောဆို၏။ ထို့နောက် မြတ်စွာဘုရားအား ပျားရည်အိုးကို လက်ဖြင့် ဆပ်ကပ်လှူဒါန်း၏။ ထိုနောက် မြတ်စွာဘုရားသည် ထိုပျားရည်အား ဘုဉ်းပေးတော်မူ၏။ 

### အကျိုးခံစားရခြင်း
မြတ်စွာဘုရားသည် ဘုဉ်းပေးတော်မူပြီးနောက် “အကြင်သူသည် ကြည်လင်သောစိတ်ဖြင့် ဘုရားကို ချီးမွမ်း၏။ ထို့သို့ ကြည်လင်သောစိတ်ဖြင့် ချီးမွမ်းသောစိတ်၏ ကြည်လင်ခြင်းကြောင့် အပါယ်လေးပါးသို့ မရောက်နိုင်။ နတ်မင်းအဖြစ် တစ်ဆယ့်လေးကြိမ်၊ ဧကရာဇ်မင်းအဖြစ် အကြိမ်ရှစ်ရာ ဖြစ်မည်။ စကြဝတေးမင်းအဖြစ် အကြိမ်ငါးရာ၊ ပဒေသရာဇ်မင်းအဖြစ်ကိုမူ မရေတွက်နိုင်အောင် ဖြစ်မည်။  နောက်ဆုံးဘဝတွင် ဗေဒင်သုံးပုံကို တစ်ဖက်ကမ်းခတ်တတ်မြောက်သော ရသေ့ဖြစ်ပြီး ဂေါတမမြတ်စွာဘုရား၏ သာသနာတော်တွင် မောဃရာဇ ဟူသောအမည်ဖြင့် ရဟန်းပြုမည်” ဟု မိန့်တော်မူခဲ့သည်။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်မောဃရာဇထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ခန

**ခန** ဆိုသည်မှာ ဂျပန်ဘာသာစကားတွင် အသုံးပြုသည့် အက္ခရာများ ဖြစ်ကြသည်။ ခနသည် တရုတ်စာသားအက္ခရာများ ဖြစ်ပြီး ဂျပန်တွင် ခန်ဂျိ (漢字). အဖြစ် သိကြသည်။ ခနအက္ခရာသည် သုံးမျိုးရှိသည်။ ၎င်းတို့မှာ ဟိရဂန (ひらがな)၊ ခတခန (カタカナ) နှင့် ခန်ဂျိကိုအသုံးပြုထားသည့် မန်ယိုးဂန  (万葉仮名) တို့ဖြစ်ကြသည်။

## ကိုးကား
အရှင်ပဉ္စဟတ္ထိယထေရ်

* ပဉ္စဟတ္ထိယ၊  ဥပါလိဝဂ်
* ပဉ္စဟတ္ထိယ၊ ကုဋဇပုပ္ဖိယဝဂ်
ပဉ္စဟတ္ထိယ၊ ဥပါလိဝဂ်

**အရှင်ပဉ္စဟတ္ထိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### သုမေဓာမြတ်စွာဘုရားလက်ထက် 
သုမေဓာမြတ်စွာဘုရား ပွင့်တော်မူစဉ်အခါက ဖြစ်၏။ အရှင်ပဉ္စဟတ္ထိယထေရ် သည် လမ်းခရီးကြွတော်မူသော မြတ်စွာဘုရားကို ကြည်ညိုကာ ကြာပန်းလှူခဲ့၏။ 

### အကျိုးခံစားရခြင်း
ထိုသို့ ကမ္ဘာသုံးသောင်းထက်တွင် ကြာပန်းလှူခဲ့သည့်အချိန်မှစကာ အရှင်ပဉ္စဟတ္ထိယထေရ် သည် အပါယ်လေးဘုံးသို့ မရောက်ခဲ့ရပေ။ ထို့ပြင် ကမ္ဘာနှစ်ထောင်ထက်တွင် ဟတ္ထိယ အမည်ဖြင့် စကြဝတေးမင်း ငါးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝ ဂေါတမမြတ်စွာဘုရားလက်ထက်တွင် အရှင်ပဉ္စဟတ္ထိယထေရ် သည် အာသဝေါကုန်ခမ်း ရဟန္တာဖြစ်တော်မူ၏။

## ကိုးကား
ပဒုမစ္ဆဒနိယ

**အရှင်မစ္ဆဒနိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက် 
ဝိပဿီမြတ်စွာဘုရား ပရနိဗ္ဗာန်စံသောအခါ အရှင်မစ္ဆဒနိယထေရ်သည် ပဒုမ္မာကြာပန်းကို ထင်းပုံသို့ယူကာ တင်လှူခဲ့၏။  

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်တွင် ကြာပန်းလှူခဲ့သည့်အချိန်မှစကာ အရှင်မစ္ဆဒနိယထေရ် သည် အပါယ်လေးဘုံးသို့ မရောက်ခဲ့ရပေ။ လေးဆယ့်ခုနစ်ကမ္ဘာထက်တွင်လည်း ပဒုမိဿရ အမည်ရှိသည့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝ ဂေါတမမြတ်စွာဘုရားလက်ထက်တွင် အရှင်မစ္ဆဒနိယထေရ် သည် အာသဝေါကုန်ခမ်း ရဟန္တာဖြစ်တော်မူ၏။

## ကိုးကား
သောဏကောဠိဝိသ

**အရှင်သောဏကောဠိဝိသထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်၏။

## ဘဝဇာတ်ကြောင်း
### အနောမဒဿီဘုရားလက်ထက် 
အနောမဒဿီဘုရား ပွင့်တော်မူစဉ်အခါက ဖြစ်၏။ ထိုအချိန်တွင် အရှင်သောဏကောဠိဝိသထေရ် သည် ဘုရားရှင်အတွက် စင်္ကြံလျှောက်ရာနေရာကို အင်္ဂတေဖြင့် ပြုလုပ်ခဲ့၏။ ထို့ပြင် ပန်းတို့ဖြင့် စင်္ကြံတွင် ခင်း၍လည်းကောင်း၊ ကောင်းကင်တွင် မျက်နှာကြက်လုပ်၍လည်းကောင်း လှူခဲ့၏။ ဘုရားရှင်အား ဆွမ်းအလုပ်ဖြင့်လည်း လုပ်ကျွေးခဲ့၏။

### အကျိုးခံစားရခြင်း
ထိုအခါ မြတ်စွာဘုရားသည် အရှင်သောဏကောဠိဝိသထေရ် အား “သေခါနီး၌ နတ်မင်းတစ်ထောင်ကသော ရထားသည် ဖြစ်လတ္တံ့။ ကမ္ဘာသုံးသောင်းပတ်လုံး နတ်ပြည်တွင် မွေ့လျော်ရလတ္တံ့။ နှစ်ဆယ့်ငါးကမ္ဘာ သိကြားမင်း ဖြစ်မည်။ ယသောဓရ ဟူသောတူညီသည့်အမည်ဖြင့် ခုနစ်ဆယ့်ခုနစ်ကြိမ် စကြဝတေးမင်း ဖြစ်မည်။ နှစ်ဆယ့်ရှစ်ကမ္ဘာ စကြဝတေးမင်း ဖြစ်မည် အစရှိသဖြင့် များစွာသောအကျိုးများခံစားရမည်” ဟု မိန့်တော်မူ၏။

ထို့ပြင် ဂေါတမမြတ်စွာဘုရားလက်ထက်တွင် သောဏ ဟူသောအမည်ဖြင့် ဧတဒဂ်ရရဟန်းဖြစ်မည်ဟု မိန့်တော်မူ၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သောဏကောဠိဝိသထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
မိုရ (ဘာသာဗေဒ)

A mora (plural morae or moras; often symbolized μ) is a unit in phonology that determines syllable weight, which in some languages determines stress or timing. The definition of a mora varies. In 1968, American linguist James D. McCawley defined it as "something of which a long syllable consists of two and a short syllable consists of one". The term comes from the Latin word for "linger, delay", which was also used to translate the Greek word chronos (time) in its metrical sense.

Monomoraic syllables have one mora, bimoraic syllables have two, and trimoraic syllables have three, although this last type is relatively rare.

## ကိုးကား
ထုံးကြီးရွာ၊ ပဲခူးမြို့နယ်

**ထုံးကြီးရွာ** ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ပဲခူးမြို့နယ်၊ ထုံးကြီးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၈၃၆၅ ဖြစ်သည်။ ၂၀၁၄ သန်းခေါင်စာရင်းအရ ထုံးကြီးကျေးရွာအုပ်စုတွင် ကျား ၂၃၃၈ ဦး၊ မ ၂၅၃၆ ဦး၊ လူဦးရေ စုစုပေါင်း ၄၈၇၄ ဦးနေထိုင်သည်။  

## ကိုးကား 
ကဏ္ဍ:ပဲခူးမြို့နယ်ရှိ ရွာများ
ထုံးကြီးဘူတာ

**ထုံးကြီးဘူတာ** သည် ရန်ကုန်-မန္တလေးရထားလမ်းပိုင်းရှိ ဘူတာတစ်ခု ဖြစ်သည်။ ကော့ချဲဘူတာနှင့် ကျောက်တန်းဘူတာအကြားတွင် တည်ရှိသည်။ ကဝမြို့နယ်နှင့် ထုံးကြီးရွာအနီးတစ်ဝိုက်ရှိ ပြည်သူများခရီးသွားရန် အသုံးပြုလျက်ရှိသည်။

## ဆက်သွယ်သွားလာမှုများ
### ပဲခူးအိပ်
ထုံးကြီးဘူတာမှ ရန်ကုန်-ပဲခူးကိုဆက်သွယ်ပေးသည့် **ပဲခူး-ရန်ကုန် လော်ကယ်ရထား** (*ပဲခူးအိပ်* ဟုလည်းဒေသအခေါ်ခေါ်သည်။)နေ့စဉ်ပြေးဆွဲပေးလျက်ရှိသည်။ ထိုလော်ကယ်ရထားသည် မနက်ပိုင်းတွင် ပဲခူးမှ ရန်ကုန်သို့လည်းကောင်း၊ ညနေပိုင်းတွင် ရန်ကုန်မှ ပဲခူးသို့ ပြေးဆွဲပေးလျက် ရှိသည်။

### စာပို့ရထား
ရန်ကုန်-မန္တလေးစာပို့ရထားသည် မနက်ခင်းပိုင်းတွင် အစုန်၊ အဆန် ထုံးကြီးဘူတာကို ဖြတ်သန်းသွားလာလျက် ရှိသည်။ ထုံးကြီးဘူတာတွင် ရပ်နားဆိုက်ကပ်ပြီး ရန်ကုန် (သို့) မန္တလေးသို့ ခရီဝေးသွားမည့်သူများသည်လည်း ထိုရထားများကို စောင်းဆိုင်းကာ စီးနင်းလိုက်ပါကြသည်။

## ကိုးကား
အ.ထ.က (ခွဲ) မကျက်ကြီး

**အခြေခံပညာ အထက်တန်းကျောင်းခွဲ၊ မကျက်ကြီး** (**အ.ထ.က (ခွဲ) မကျက်ကြီး**) သည် ပဲခူးတိုင်းဒေသကြီး၊ ကဝမြို့နယ်၊ မကျက်ကြီးရွာတွင် တည်ရှိသည့် အခြေခံပညာအထက်တန်းကျောင်းတစ်ခု ဖြစ်သည်။

## ကျောင်းဆောင်များ
စာသင်ကျောင်းအတွင်း ကျောင်းသားများ ပညာသင်ကြားရန်အတွက် ကျောင်းဆောင်စုစုပေါင်း ရှစ်ဆောင် ရှိသည်။ စာသင်ခန်းများအပြင် စာကြည့်တိုက်များ၊ ကွန်ပျူတာစက်ခန်းများလည်း ထားရှိပေးသည်။ ကျောင်း၏ ဖွဲ့စည်းထားမှု ပုံသဏ္ဌာန်မှာ အိုပုံစံ **O** ရှိသည်။

## ပညာရေးအချက်အလက်များ
ကျောင်းတွင် မကျက်ကြီးရွာမှ ကျောင်းသားများ အဓိကပညာသင်ကြားလျက်ရှိသည်။ ထို့ပြင် သပြေကန်ရွာ မှ ကျောင်းသားအနည်းငယ်လည်း လာရောက်သင်ကြားလျက်ရှိသည်။ စုစုပေါင်း ကျောင်းသားဦးရေ ၇၀၀ ခန့်ရှိသည်။

## ကိုးကား